சபாவில்  மழையையும்  பொருட்படுத்தாமல் தங்களை  வரவேற்க திரண்ட  கூட்டத்தை  கண்டு  பேரரசர் தம்பதியர் நெகிழ்ச்சி

சபாவில் கொட்டும் மழையையும் பொருட்படுத்தாமல் தங்களை வரவேற்கக் திரண்ட மக்கள் கூட்டத்தைக் கண்டு பேரரசர் Al Sultan Abdullahவும் பேரரசியார் unku Azizah Aminah Maimunahவும் நெகிழ்ச்சி அடைந்தனர். மழையின் காரணத்தினால் தனிப்பட்ட முறையில் மக்களை சந்திக்க முடியாமல் போன கவலையினால் பேரரசியாரின் கண்கள் கலங்கிய நிலையிலான புகைப்படத்தை Istana Negara Instagram-மில் பதிவிட்டிருந்தது. மழையையும் பொருட்படுத்தாமல் மக்கள் எங்களுக்காக காத்திருந்தனர். நாங்கள் அவர்களை சென்று அவர்களிடம் கைகுலுக்க முடியாமல் போனதற்காக வருத்தத்தை தெரிவித்துக் கொள்கிறோம் என அவர்கள் தெரிவித்தனர். அனைவருக்கும் எங்களது நன்றிகள். இந்த தருணத்தை நானும் என கணவர் Al-Sultan Abdullah-வும் எங்களது வாழ்நாள் முழுவதும் இதனை மறக்க முடியாது என பேரரசியார் வெளியிட்ட காணொளியில் தெரிவித்துள்ளார்.

செப்டம்பர் 3ஆம் தேதி தொடங்கிய Kembera kembali Borneo சுற்றுலாவின் ஒரு பகுதியாக அரச தம்பதியரின் சபா வருகை அமைந்திருந்தது. Sabah, Sarawak மற்றும் Brunei-யை இணைக்கும் Pan Borneo நெடுஞ்சாலையில் 2,154 கிலோமீட்டர் தூரத்தை அவர்களது அந்த பயணம் உள்ளடக்கியிருந்தது. அரச தம்பதியருடன் அவர்களது பிள்ளைகளும் அந்த பயணத்தில் இடம் பெற்றிருந்தனர்.

 Tags
Permaisuri Agong's emotional thanks

to soaked Sabah crowd


லங்காவியில்  நடைபெற்ற  கூட்டத்தில்  ஜொஹாரியை கடைசியாக  சந்தித்தேன்  -பகாங் மந்திரிபெசார்   வான் ரோஸ்டி தகவல்

கிள்ளான், ஆக 18 – விமான விபத்தில் மரணம் அடைந்த பகாங் ஆட்சிக் குழு உறுப்பினர் டத்தோஸ்ரீ ஜொஹாரி ஹருனை ஆகக்கடைசியாக லங்காவியில் நடைபெற்ற கூட்டத்தில் சந்தித்ததாக பகாங் மந்திரிபெசார் டத்தோஸ்ரீ வான் ரோஸ்டி வான் இஸ்மாயில் தெரிவித்தார். சுறுசுறுப்பான மற்றும் துடிப்பாக செயல்படும் ஆட்சிக்குழு உறுப்பினராக ஜொஹாரி இருந்ததாகவும் அவரது மரணம் பெரிய இழப்பு என இன்று அதிகாலையில் கிள்ளான் HTAR மருத்துவமனையில் ஜொஹாரியின் குடும்பத்தினரை சந்தித்த பின் செய்தியாளர்களிடம் பேசியபோது வான் ரோஸ்டி தெரிவித்தார். வாரந்தோறும் ஆட்சிக்குழு கூட்டத்தில் நாங்கள் சந்திப்போம். நேற்று கூட லங்காவியில் நடைபெற்ற கூட்டத்திலும் அதன் பின் மதிய உணவிலும் அவருடன் பேசிக்கொண்டிருந்த தருணங்களை தம்மால் மறக்க முடியவில்லை என வான் ரோஸ்டி கூறினார். தமது துறையின் கீழ் இயங்கும வீடமைப்பு துறை சம்பந்தப்பட்ட திடடத்தில் ஏற்பட்ட தாமதம் குறித்து நேற்றைய கூட்டத்தில் ஜொஹாரி பேசியதாகவும் அவர் கூறினார்.

 Tags
'Saya jumpa Johari beberapa jam sebelum nahas

kami mesyuarat di Langkawi'


நெடுஞ்சாலை R&R-களில் விரைவில் மெனு ராஹ்மா அறிமுகம்

நெடுஞ்சாலை R&R ஓய்வெடுக்கும் பகுதிகளில், கூடிய விரைவில் மெனு ரஹ்மா உணவு திட்டம் அறிமுகப்படுத்தப்படுமென, பொதுப் பணி அமைச்சர் டத்தோ ஸ்ரீ அலெக்சாண்டர் நந்தா லிங்கி தெரிவித்தார்.

அது தொடர்பில், நெடுஞ்சாலை நிறுவனங்களுடனும், உணவு கடைகளின் நடத்துனர்களிடமும் பேச்சு வார்த்தை நடத்தப்பட்டள்ளதாக அவர் சொன்னார்.

மெனு ரஹ்மா உணவு திட்டத்தை அறிமுகப்படுத்த PLUS நிறுவனம் ஒப்புதல் வழங்கியுள்ளது.

அதனால், அவ்விவகாரம் தொடர்பான விரிவான தகல்கள் கூடிய விரைவில் வெளியிடப்படுமென அமைச்சர் சொன்னார்.

 Tags
Menu Rahmah

offerings at highway R&R soon

says Nanta


ஹெலிகாப்டர்  விபத்தில்   உக்ரெய்ன்  அமைச்சர் , மழலையர்  பள்ளி   குழந்தைகள் உட்பட  18 பேர் மரணம்

கீவ் , ஜன 19 – உக்ரெய்னில் பாலர் பள்ளிக்கு அருகே ஹெலிகாப்டர் ஒன்று விழுந்து விபத்துக்குள்ளானதில் அந்நாட்டின் உள்துறை அமைச்சர் Dennys Monastyrsky , மூன்று பாலர் பள்ளி குழந்தைகள் உட்பட 18 பேர் உயிரிழந்தனர். Brovary யிலுள்ள மழலையர் பள்ளி மற்றும் குடியிருப்பு கட்டித்திற்கு அருகே அந்த ஹெலிகாப்டர் விழுந்ததில் 15 குழந்தைகள் உட்பட 29 பேர் காயம் அடைந்தனர். போருக்குள்ளான உக்ரெய்ன் அரசாங்கத்திற்கு இது மற்றொரு பேரிடியாகும் என அதன் அதிபர் volodymyr Zalenskyy கூறினார். 2021 ஆம் ஆண்டு உள்துறை அமைச்சராக நியமிக்கப்பட்ட Denny Momastyskyi யுடன் சில ராணுவ அதிகாரிகளும் மரணம் அடைந்ததை உக்ரெய்ன் தேசிய போலீஸ் படை தலைவர் உறுதிப்படுத்தினார்.

 Tags
18 dead

in helicopter crash

minister and children

near Kindergarden

ukraine


பிரபல பாடகி   ஆண்ட்ரியாவின்   இசை நிகழ்சி  ஜோகூர் பாரு  கோலாலம்பூரில்  மே 19 – 20  இல்  நடைபெறும்

கோலாலம்பூர், ஏப் 17 – பிரபல பின்னணி பாடகியும் , நடிகையுமான ஆண்ட்ரியா ஜெரெமையாவின் இசை நிகழ்ச்சி எதிர்வரும் மே மாதம் 19 ஆம் தேதி ஜோகூர் பாரு Educity மூடரங்கு அரங்கத்திலும் , மே 20 ஆம் தேதி ஷா அலாம் மெலாவத்தி மூடரங்கு அரங்கத்திலும் நடைபெறவிருக்கிறது. தொடக்கக் காலத்தில் பாடகியாக அறிமுகமான ஆண்ட்ரியா பச்சைக்கிளி முத்துச்சரம், ஆயிரத்தில் ஒருவன் ஆகிய படங்களிலும் நடித்துள்ளார். கண்ணும் கண்ணும் நோக்கியா, பூக்கள் பூக்கள் , திவாலி தீபானி போன்ற பல புகழ்பெற்ற பாடலை பாடியிருக்கும் ஆண்ட்டிரியா முதல் முறையாக மலேசியாவில் இசை நிகழ்ச்சி நடத்துவது குறித்து தமது மகிழ்ச்சியை தெரிவித்தார்.

மலேசியாவின் உள்ளூர் கலைஞர்களான டார்க்கி ,திலிப் வர்மன் , DJ Dasz, Music Kitchen அகியோருடன் சேர்ந்து தமது இசை நிகழ்ச்சியை படைப்பதற்கு மிகவும் ஆவலாக இருப்பதாக நேற்று கோலாலம்பூரில் நடைபெற்ற செய்தியாளர் கூட்டத்தில் ஆண்ட்ரியா கூறினார். இதனிடையே ஜோகூரில் உள்ள இரண்டு தமிழ்ப்பள்ளிகளுக்கும் மற்றும் கெடாவிலுள்ள சிவன் ஆலயத்திற்கும் நிதி திரட்டும் நோக்கத்தில் பாடகி ஆண்ட்ரியாவின் இரண்டு இசைநிகழ்ச்சிகளை வெற்றி புரடாக்சன் நிறுவனம் மலேசியாவில் நடத்துவதாக ஏற்பாட்டாளர் வீரபாகுதேவன் தெரிவித்தார். இந்த நிகழ்ச்சிக்கான வி.ஐ.பி டிக்கெட்டுகள் 599 ரிங்கிட்டிற்கு விற்கப்படுகிறது. மேலும் 129 ரிங்கிட் , 239 ரிங்கிட், 139 ரிங்கிட் மற்றும் 99 ரிங்கிட் ஆகிய விலையில் TICKET2U.COM.MY/ANDREA என்ற இணையத்தளம் மூலம் டிக்கெட்டுகளை வாங்கலாம் என வீரபாகுதேவன் கூறினார்.

 Tags
Andrea in

Johor Baharu

Your Area KL and


கார் கவிழ்ந்து லோரியுடன் மோதியது இரு பெண்கள் மரணம்

கோலாலம்பூர், அக் 17 – ஜாலான் கோலாலம்பூர் – மாரான் சாலையில் 148 ஆவது கிலோமீட்டரில் கார் ஒன்று கவிழ்ந்து லோரியில் மோதிய சம்பவத்தில் இரண்டு பெண்கள் மாண்டனர். காரை ஓட்டிய 62 வயது பெண்ணும் அதில் பயணம் செய்த 48 வயதுடைய பெண்ணும் விபத்து நிகழ்ந்த இடத்திலேயே இறந்ததாக தெமர்லோ போலீஸ் தலைவர்மஸ்லான் ஹசான்  தெரிவித்தார். குவாந்தானிலிருந்து கோலாலம்பூரைச் நோக்கிச் சென்றுகொண்டிருந்த அந்த கார் கடும் மழையின்போது கட்டுப்பாட்டை இழந்து கவிழ்ந்த அக்கார் எதிர்ப்புறம் உள்ள சாலையில் நுழைந்ததால் அக்காரை லோரி மோதியது. இச்சம்பவத்தில் 35 வயதுடைய லோரி ஓட்டுனர் காயம் அடையவில்லை.

 Tags
Dua wanita

kereta bertembung

lori

maut


குறுக்கே வந்த நாயால் வந்த விணை; உயிர் தப்பிய  மூன்று நண்பர்கள்

மலாக்கா, Masjid Tanah – வில், குறுக்கே ஓடிய நாயை தவிர்க்க முயன்ற கார் ஒன்று கட்டுப்பாட்டை இழந்து பள்ளத்தில் விழுந்ததை அடுத்து, மூன்று நண்பர்கள் ஆபத்தான தருணத்தை எதிர்கொள்ள நேரிட்டது.

நேற்றிரவு மணி 8.30 வாக்கில் நிகழ்ந்த அவ்விபத்தில் அம்மூவரும் பயணித்த Proton Iriz ரக கார் கட்டுப்பாட்டை இழந்து, சாலையின் வலது புறத்தில் இருந்த மூன்று மீட்டர் ஆழமுள்ள பள்ளத்தில் விழுந்து, மரத்தை மோதி நின்றதாக, Alor Gajah மாவட்ட போலீஸ் தலைவர் Superintendan Arshad Abu தெரிவித்தார்.

எனினும், அதிர்ஸ்டவசமாக அவ்விபத்தில், 21 வயதுக்கும் 25 வயதுக்கும் இடைப்பட்ட அம்மூன்று நண்பர்களும், சிராய்ப்பு காயங்களுடன் உயிர் தப்பியனர்.

 Tags
Avoid the dog

the car with three friends entered the gorge


அதிக சூடு, புகை மூட்டம் ஆகஸ்ட் வரை நீடிக்கும் அபாயம்; பொதுமக்களுக்கு எச்சரிக்கை

பருவ நிலை மாற்றத்தால் நாட்டில் தற்போது வெப்ப நிலை அதிகரித்து மக்கள் சூடு தாங்காமல் பல்வேறு அசெளகரியத்தை எதிர்நோக்கியுள்ள நிலையில் இந்த வறட்சி நிலை வருகிற ஆகஸ்ட் மாதம் வரை நீடிக்கும் என எச்சரிக்கப்பட்டுள்ளது.

அதேசமயத்தில் நாட்டில் புகை மூட்டம் ஏற்படக்கூடிய அபாயமும் உள்ளதாக இயற்கை வளம், சுற்றுச்சூழல் மற்றும் பருவ நிலை மாற்றம் தொடர்பான அமைச்சர் Nik Nazmi Nik Ahmad தெரிவித்துள்ளார்.

கோவிட் பெருதொற்று காலத்தில் தொழில் துறை முடக்கம் கண்டிருந்ததால் புகை மூட்டம் கடந்த இரண்டு ஆண்டுகளாக இல்லாமல் இருந்தது. தற்போது நாம் வழக்க நிலைக்குத் திரும்பியுள்ளதால் புகைமூட்டம் வருகிற மாதங்களில் திரும்புவதற்கான வாய்ப்பு அதிலம் உள்ளது. தற்போதே தீபகற்ப மலேசியாவில் சில இடங்களில் காற்றின் தரம் குறைந்துள்ளது. ஆகையால் இந்த வறட்சி காலத்தை எதிர்கொள்ள எச்சரிக்கையாக இருப்பது அவசியம். வயதானவர்கள் மற்றும் சுவாச பிரச்சனை உள்ளவர்கள் தங்கள் ஆரோக்கியத்தைப் பேண கவனமுடன் செயல்படவேண்டும். பொதுமக்களும் திறந்த வெளியில் எரிப்பதை தவிர்க்க வேண்டும் என வலியுறுத்தப்பட்டுள்ளது.

 Tags
ahead

and hazy

dry

hot

weather


குதிரையில் வந்து McDonald’s drive thru-வில் உணவு வாங்கிய பெண்கள் ;  வழிப்போக்கர்கள் அதிர்ச்சி

துரித உணவகங்களில் காணப்படும் drive-thru பகுதிகள் பொதுவாக மோட்டார் வாகனமோட்டிகளுக்காக வடிவமைக்கப்பட்டவை.

எனினும், திரங்கானு, கோங் படாக்கைச் சேர்ந்த பெண்கள் சிலர், குதிரையில் வந்து, McDonalds drive-thru பகுதியில் உணவு வாங்கிச் சென்ற காட்சி, இதர வழிப்போக்கர்களை ஆச்சரியத்தில் ஆழ்த்தியது.

இரவில் McDonalds உணவை உண்ண வேண்டும் எனும் ஆவலை, பூர்த்திச் செய்துக் கொள்ள அவர்கள் கையாண்ட அந்த புதிய அணுகுமுறை பாரட்டுகளையும் பெற்றுள்ளது.

அண்மையில், அப்பெண்கள் குதிரையில் சென்று, McDonalds உணவை வாங்கும் காட்சிகள் அடங்கிய இரு காணொளியை, missneoo0 எனும் பயனர் ஒருவர் தமது டிக் டோக் கணக்கில் பதிவிட்டதை தொடர்ந்து அது வைரலானது.

குதிரையில் சவாரி செய்த அப்பெண்களை கண்ட இதர வழிப்போக்கர்கள் ஆச்சரியம் அடைந்த வேளை ; அந்த சந்தர்பத்தை பயன்படுத்தி McDonalds பணியாளர்கள் அந்த காட்சியை ஒளிப்பதிவுச் செய்வதையும் அந்த காணொளிகளில் காண முடிந்தது.

அந்த காணொளிகளை இதுவரை இரண்டு லட்சத்துக்கும் அதிகமானோர் பார்வையிட்டுள்ளனர் என்பது குறிப்பிடத்தக்கது.

 Tags
as horse riders

at McDonald's

drive thru

in shock

order food

Passers-by


உகாதி புத்தாண்டு  அனைவருக்கும்  வளமும் , நலமும்  கொண்டு வரட்டும் ; டத்தோஸ்ரீ எம். சரவணன்

கோலாலம்பூர், மார்ச் 22 -உகாதி திருநாளான இன்று,  தெலுங்கு மற்றும் கன்னட மொழி பேசும் சகோதர, சகோதரிகள் அனைவருக்கும் இனிய உகாதி புத்தாண்டு வாழ்த்துகளை ம.இ.காவின் தேசிய துணைத் தலைவர் டத்தோஸ்ரீ M. சரவணன் தெரிவித்துக்கொண்டார்.

பல்லின மக்கள் வாழும் மலேசியாவில், நாம் ஒவ்வொரு பெருநாளையும் இணைந்தே கொண்டாடி மகிழ்கிறோம்.  அந்த மகிழ்ச்சியோடு இன்றைய  உகாதி  புத்தாண்டை கொண்டாடுவோம் என அவர்  வலியுறுத்தினார்.

உகாதியின் சிறப்பு உகாதி பச்சடிதான் என்பார்கள்.வாழ்க்கையின் தத்துவத்தை உணர்த்தும் விதமாக உகாதி பச்சடி இருக்கிறது. மகிழ்ச்சி மட்டுமே வாழ்க்கையில் நிரந்தரம் அல்ல. துக்கமும் சேர்ந்ததுதான் வாழ்க்கை என்று உணர்த்தும் வகையில் உகாதி பச்சடி அமைகிறது.

வாழ்க்கையில் எது வந்தாலும் சமாளிக்க உடலையும், மனதையும் தயார் படுத்தி வைத்துக் கொள்ள வேண்டும்.  எனவே இந்தத் தெலுங்குப் புத்தாண்டு அனைவருக்கும் வளமும், நலமும் வழங்கும் ஆண்டாக மலர வேண்டும். அனைவருக்கும் இனிய உகாதி சுபகாஞ்சலு என  தாப்பா நாடாளுமன்ற உறுப்பினருமான சரவணன் வெளியிட்ட புத்தாண்டு செய்தியில் தெரிவித்துள்ளார்.

 Tags
Datuk Seri Saravanan

Ugathi New year

wishes


அஸ்மினை  பின்பற்றி  பி.கே.ஆர்  கட்சியிலிருந்து  வெளியேறவில்லை என்பதற்காக    வருந்தவில்லை – அமிருடின் ஷாரி   விளக்கம்

கோலாலம்பூர், ஜூலை 6 – 2020 ஆம் ஆண்டில் Sheraton முன்னெடுப்பு நடவடிக்கையின்போது அஸ்மின் அலியை பின்பற்றி கட்சியிலிருந்து வெளியேறாமல் இருந்ததற்காக தாம் எந்தவகையிலும் வருத்தம் அடையவில்லையென பி.கே.ஆர் உதவித் தலைவர் அமிருடின் ஷாரி தெரிவித்திருக்கிறார். அஸ்மினை பின்பற்றி கட்சியிலிருந்து வெளியேறியிருந்தால் துரோகி என்ற பட்டம் என் முதுகில் குத்தப்பட்டிருக்கும். எல்லாவற்றுக்கும் மேலாக 2018ஆம் ஆண்டு பொதுத் தேர்தலின்போது மக்கள் வழங்கிய தீர்ப்பை தாம் மதித்ததாக அவர் கூறினார்.

சிலாங்கூரின் நிலைத்தன்மைக்கும் சுபிட்சத்திற்கும் தாம் தொடர்ந்து பி.கே,ஆர் மற்றும் பக்காத்தான் ஹராப்பானில் இருந்து வந்ததாகவும் மற்ற கட்சிகளைவிட அரசாங்கத்தை நிர்வகிப்பதில் பக்காத்தான் ஹரப்பான் கூட்டணி சிறப்பாக செயல்பட்டுள்ளது என்பது தமது தலைமையிலான சிலாங்கூர் அரசாங்கம் நிருபித்துள்ளதாக தாமான் மேடானில் நடைபெற்ற நிகழ்ச்சியில் உரையாற்றியபோது சிலாங்கூர் பராமரிப்பு அரசாங்கத்தின் மந்திரிபுசாருமான அமிருடின் ஷாரி தெரிவித்தார்.

 Tags
Azmin out of PKR

No regret

not following

says Amiruddin


துன் மஹாதீரின் பதவி விலகலுக்கு DAP தான் காரணம் ; லோக்கை சாடினார் ஜுரைடா

ஒற்றுமை அரசாங்கில் DAP-க்கு இருக்கும் செல்வாக்கு காரணமாகவே, அதனை பிரதமர் டத்தோ ஸ்ரீ அன்வான் ஆதரிப்பதாக துன் மஹாதீர் குற்றச்சாட்டியிருந்ததை நிராகரித்த அக்கட்சியின் பொதுச் செயலாளர் அந்தோணி லோக்கை, கெஅடிலான் கட்சியின் முன்னாள் உதவித் தலைவர் ஜுரைடா கமாரூடின் சாடினார்.

நாட்டின் 14-வது பொதுத் தேர்தலுக்கு பின்னர், DAP கொடுத்த நெருக்கடி காரணமாகவெ, துன் மறாதீர் பிரதமர் பதவியிலிருந்து விலகியதை, ஜுரைடா நினைவுறுத்தினார்.

DAP கொடுத்த நெருக்குதலை அந்தோணி லோக் மறந்துவிட்டாரா? எனவும் ஜுரைடா கேள்வி எழுப்பினார்

உறுதி வழங்கியதை போல, துன் மஹாதீர் பிரதமர் பதவியை டத்தோ ஸ்ரீ அன்வாரிடம் ஒப்படைக்கவில்லை என்றால், தாம் அரசியலில் இருந்து விலகப் போவதாக, சண்டகான் இடைத் தேர்தலின் போது டான் ஸ்ரீ லிம் கிட் சியாங் கூறியிருந்தது, DAP-யின் ‘நயவஞ்சகத்தன்மைக்கு’ தக்க சான்றென ஜுரைடா சுட்டிக் காட்டினார்.

DAP கட்சியின் செய்கையும், போக்கும் அப்பொழுது அரசாங்கத்தில் இடம்பெற்றிருந்த இதர கட்சிகளிடையே சங்கடத்தை ஏற்படுத்தியதாகவும், ஜுரைடா சொன்னார்.

DAP நெருக்கடி கொடுக்கவில்லை என்றால், துன் மறாதீர் பிரதமர் பதவிலிருந்து விலகியிருக்க மாட்டார் எனவும் அவர் சொன்னார்.

ஒற்றுமை அரசாங்கத்தில், DAP-யின் ஆதிக்கம் அதிகம் காணப்படுவதால், அதனை பிரதமர் ஆதரிப்பதாக, துன் மஹாதீர் முன்வைத்த குற்றச்சாட்டை அந்தோணி லோக் மறுத்திருந்தது தொடர்பில், ஜுரைடா இவ்வாறு கருத்துரைத்தார்.

 Tags
in Dr M's resignation

Loke over DAP's role

Zuraida slams


பினாங்கில் சட்டவிரோத மோட்டார் சைக்கிள் பந்தயம் – 200 பேர் கைது

ஜார்ஜ் டவுன், அக் 9 – பினாங்கில் சட்டவிரோத மோட்டார் சைக்கிள் பந்தயத்தில் பங்கேற்று ஆபத்தான வகையில் மோட்டார் சைக்கிள் சாகசத்தில் ஈடுபட்ட 200 ஆண்கள் மற்றும் பெண்கள் கைது செய்யப்பட்டதாக ஜார்ஜ் டவுன் OCPD துணை கமிஷனர் சோஃபியான் சான்தோங் தெரிவித்தார்.

நேற்று அதிகாலை மேற்கொள்ளப்பட்ட ‘Bersepadu (Ops Samseng Jalanan)’ நடவடிக்கையின் ஒரு பகுதியாக அந்த மோட்டார் சைக்கிளோட்டிகள் கைது செய்யப்பட்டதாக அவர் கூறினார்.

E – கேட் பகுதி, லேபூ துங்கு குடின் , கெலுகோர் பகுதியில் நேற்று காலை அவர்கள் பிடிபட்ட நிலையில் 126 குற்றப் பதிவுகளும் அவர்களுக்கு எதிராக வழங்கப்பட்டதாக சோஃபியான் சான்தோங் தெரிவித்தார்.

 Tags
200 nabbed

dangerous bike stunts

in penang

over illegal racing


மாநில தேர்தல்கள்   ஆகஸ்ட் மாதத்தில்  நடைபெறலாம்

ஜோர்ஜ் டவுன், ஜூன் 14 – பெரிதாக எதிர்பார்க்கப்படும் ஆறு மாநில தேர்தல்கள் ஆகஸ்ட் மாதம் நடைபெறக்கூடும் என பினாங்கு முதலமைச்சர் Chow Kon Yeow தெரிவித்தார். ஆகஸ்டு மாதம் இரண்டாவது வாரத்தில் அல்லது பினாங்கு சட்டமன்றம் ஜூன் 23 ஆம் தேதி கலைககப்படுவதற்கு உத்தேசிக்கப்பட்டுள்ளதால் கலைக்கப்பட்ட ஐந்து அல்லது ஆறு வாரங்களுக்குப் பின் தேர்தல் நடைபெறலாம் என Chow ஆருடம் தெரிவித்துள்ளார். எனினும் தேர்தல் தேதியை முடிவு செய்வது தேர்தல் ஆணையத்தை பொறுத்தாகும். ஆகஸ்டு மாதம் தேதர்தல நடைபெறும் சாத்தியம் இருப்பதாக அவர் கூறினார்.

 Tags
likely

state polls

to be in august


சந்தையில் காய்கறி பற்றாக்குறை ; மேலும் 2 மாதங்களுக்கு நீடிக்கும்

கோலாலம்பூர், மார்ச் 16 – சந்தையில் காய்கறி பற்றாக்குறை பிரச்சனை , அடுத்த இரு மாதங்களுக்கு நீடிக்குமென கேமரன் மலை மலாய்க்காரர் காய்கறி தோட்ட சங்கத்தின் தலைவர் Datuk Syed Abd Rahman Syed Abd Rashid தெரிவித்தார்.

அரசாங்கம் , ரமலான் மாதத்தில் காய்கறி கையிருப்பு போதுமான அளவில் இருக்குமென கூறியிருந்தாலும், அந்த பற்றாக்குறை ரமலான் தொடங்கி Aidilfitri – ராயா பெருநாள் வரை தொடருமென அவர் கூறினார்.

மோசமான வானிலையும், ஜோகூரில் ஏற்பட்டிருக்கும் வெள்ளமும் அதற்கு காரணமென அவர் குறிப்பிட்டார் .

அதையடுத்து, ராயா பெருநாள் காலத்தின் போது காய்கறி விலை 20 விழுக்காட்டிலிருந்து 30 விழுக்காடு வரை அதிகரிக்குமென அவர் தெரிவித்தார்.

 Tags
is expected

of vegetables

PPPMCH

The shortage

to last

Two months


நஜீப் ரசாக்  மீண்டும்  திரும்புவதற்கு  அம்னோ  இளைஞர் பிரிவு  கடுமையாக  போராடும்

கோலாலம்பூர், ஜூன் 8 – முன்னாள் பிரதமர் நஜீப் ரசாக் மீண்டும் அம்னோவிற்கு திரும்புவதற்கு அம்னோ இளைஞர் பிரிவு உறுதியளித்திருப்பதாக அவரது புதல்வரான நிஷார் நஜீப் தெரிவித்தார். இன்று நடைபெற்ற அம்னோ இளைஞர் பிரிவு கூட்டத்தில் நஜீப்பிற்கு வழங்கப்பட்ட விருதை அவரது சார்பில் தாமும் தமது சகோதரர் Nazifuddin னும் பெற்றுக்கொண்டதாக நிஷார் கூறினார். அம்னோ இளைஞர் பிரிவு வழங்கியிருக்கும் கௌவரம் குறித்து தாங்கள் நெகிழ்ச்சியடைந்திருப்பதாக அவர் செய்தியாளர்களிடம் தெரிவித்தார். காஜாங் சிறையில் தண்டனை அனுபவித்துவரும் தமது தந்தையை வெளியே கொண்டு வருவதற்காக போராடிவரும் அம்னோவின் முயற்சிகளுக்கு நிஷார் நன்றி தெரிவித்துக் கொண்டார்.

 Tags
Najib;s comeback says

son Nizar

Umno youth

will figt for


நுரையீரல் கிருமி தொற்றிலிருந்து நஜீப் குணமடைந்தார்.

கோலாலம்பூர், மார்ச் 22 – நுரையீரல் தொற்றின் பாதிப்பினால் வெள்ளிக்கிழமை முதல் சிகிச்சை பெற்றுவந்த முன்னாள் பிரதமர் நஜீப் துன் ரசாக் மருத்துவமனையிலிருந்து வெளியேறினார். பெக்கான் நாடாளுமன்ற தொகுதியின் முன்னாள் உறுப்பினருமான அவர் கடந்த இரண்டு வாரங்களாக அவர் நுரையீரல் தொற்றினால் அவதிப்பட்டு வந்ததால் கோலாலம்பூர் பொது மருத்துவமனையில் அனுமதிக்கப்பட்டிருந்தார். மோசமான நுரையீரல் தொற்றினால் நஜீப் உடலில் நோய் எதிர்ப்பு மருந்து செலுத்தப்பட்டதாக கூறப்பட்டது.

 Tags
lung infection

najib

treated for


மாநில நோன்பு துறப்பு  நிகழ்வை  தமது அமைச்சு  ரத்துச் செய்ததா ? சனுசியின்   குற்றச்சாட்டை   முகமட் சாபு மறுத்தார்.

கோலாலம்பூர், மார்ச் 31 – சிலாங்கூர், செர்டாங் (MAEPS ) – சில் தாம் கலந்துகொள்ளவிருந்த நோன்பு துறப்பு நிகழ்வை விவசாய மற்றும் உணவு பாதுகாப்பு அமைச்சு ரத்துச் செய்துள்ளதாக கூறப்படுவதை அதன் அமைச்சர் Mohamad Sabu மறுத்துள்ளார். ஏப்ரல் 9அம் தேதி நடைபெறவிருந்த அந்த நிகழ்வை விவசாய மற்றும் உணவு பாதுகாப்பு அமைச்சு ரத்துச் செய்துவிட்டதாக கெடா மந்திரிபுசார் டத்தோஸ்ரீ Mohamad Sanusi Mohamad Nor கூறியிருந்தார்.

அவரது குற்றச்சாட்டு அபத்தமாக இருப்பதாக முகமட் சாபு தெரிவித்தார். அந்த நிகழ்வு நடைபெறும் இடத்திற்கு அதன் நிர்வாகத்திடம் எழுத்துப் பூர்வமான அனுமதி எதனையும் அதன் ஏற்பாட்டாளர்களிடம் பெறவில்லை. MAEPS விவசாய கண்காட்சி மையம் MARDI யின் கட்டுப்பாட்டில் உள்ளது. இந்த விவகாரத்தில் கெடா மந்திரிபுசார் தமது அமைச்சை குறைகூறுவதில் நியாயம் இல்லையென முகமட் சாபு தெரிவித்தார்.

 Tags
a state

breaking

canceled

claim

denies

fast event

his ministry

Kedah MB's

mat sabu


குரங்கு குட்டியை சித்ரவதை செய்த நபரை போலீஸ் அடையாளம் கண்டது

கோலாலம்பூர், பிப் 15 – குரங்கு குட்டி சித்ரவதை செய்யப்பட்ட புகார் தொடர்பில் நடவடிக்கை எடுக்கப்படவில்லை என்பதை போலீஸ் மறுத்திருக்கின்றது.

விசாரணை அறிக்கையை முழுமைப் பெறச் செய்வதற்கு தொடர் வாக்குமூலத்தை பதிவு செய்யும்படி அரசாங்க வழக்கறிஞர் தரப்பிடமிருந்து உத்தரவு பெறப்பட்டிருப்பதாக , புக்கிட் அமான் வர்த்தக தொடர்பு பிரிவின் தலைவர் A. Skandaguru தெரிவித்தார் .

நபர் ஒருவர் குரங்கு குட்டி சித்ரவதை செய்வதை படமெடுத்து, அந்த காணொளியை Monkey Haters எனும் டெலிகிராம் குழுவில் விற்றிருப்பதாக அமெரிக்கா, பிரிட்டன் பிராணிகள் நல அமைப்புகளிடமிருந்து தகவல் கிடைத்ததை அடுத்து, மலேசிய வனவிலங்கு உரிமைகள் அமைப்பு, கடந்த ஜனவரி 20-ஆம் தேதி போலீஸ் புகார் செய்திருந்தது குறிப்பிடத்தக்கதாகும்.

 Tags
‘torture porn’ identified

say cops

Suspect in animal


இணையத்தின் மூலம் மோசடியில் ஈடுபட்ட 44 தனிப்பட்ட நபர்கள் கைது

கோலாலம்பூர், அக் 14 – இணையத்தின் மூலமாக நவீனமயமான கைதொலைபேசி வாங்கும் திட்டத்திலும் , வெளிநாட்டு நாணய மோசடியிலும் ஈடுபட்ட சந்தேகத்தின் பேரில் 44 தனிப்பட்ட நபர்களைப் போலீசார் கைது செய்தனர். அவர்கள் அனைவரும் ஜாலான் துன் ரசாக்கில் இரண்டு அடுக்ககங்களில் செயல்பட்டுக் கொண்டிருந்தபோது கைது செய்யப்பட்டதாக டாங் வாங்கி மாவட்ட போலீஸ் தலைவர் சுப்ரிட்டெண்டென்ட் அஸாரி அபு சமா தெரிவித்தார்.

முதல் நடவடிக்கையில் 20 மற்றும் 38 வயதுக்குட்பட்ட 15 ஆடவர்கள் மற்றும் 9 பெண்கள் கைது செய்யப்பட்டனர். அந்த நடவடிக்கையின்போது 10 கணினிகள், 33 கை தொலைபேசிகள், இரண்டு டெபிட் கார்டுகளும் பறிமுதல் செய்யப்பட்டன. விற்கப்படும் ஒவ்வொரு நவீன கைதொலைபேசிக்கும் 200 முதல் 300 ரிங்கிட் வரை அந்த கும்பல் கமிஷன் தொகையைப் பெற்றதாகவும் அஸாரி தெரிவித்தார்.

அந்த கும்பல் 139,000 ரிங்கிட்டை மோசடி செய்திருப்பதாகவும் அவர் வெளியிட்ட அறிக்கையில் தெரிவித்துள்ளார். இரண்டாவது நடவடிக்கையில் வெளிநாட்டு நாணய மோசடி திட்டத்தில் ஈடுபட்ட வெளிநாட்டினர்கள் உட்பட 20 பேர் கைது செய்யப்பட்டதோடு அவர்களிடமிருந்து 19 கணினிகள் மற்றும் 27 கைது தொலைபேசிகளும் பறிமுதல் செய்யப்பட்டதையும் அஸாரி சுட்டிக்காட்டினார்.

 Tags
44 individuals

cop

nab

online

over

Scams


தென் சீனக் கடல்  நெருக்கடி   சீனாவுடன்  பேச்சு   நடத்த  மலேசியா தயார்

கோலாலம்பூர், ஏப் 3 – தென் சீனக் கடல் நெருக்கடி விவகாரம் தொடர்பில் சீனாவுடன் பேச்சு நடத்த மலேசியா தயாராய் இருப்பதாக பிரதமர் டத்தோஸ்ரீ அன்வார் இப்ராஹிம் தெரிவித்தார். தென் சீனக் கடலில் எரிவாயு மற்றும் எண்ணெய் தொழில்துறையில் பெட்ரோனாஸ் ஈடுபட்டு வருவதால் அண்மையில் தமது சீன வருகையின்போது அந்நாட்டு அதிபர் XI Jinping இந்த விவகாரம் குறித்து எழுப்பியதையும் அன்வார் சுட்டிக்காட்டினார். பெட்ரோனாஸ் எண்ணெய் தேடும் பகுதியை சீனாவும் கோரி வருகிறது. சிறிய நாடு என்ற முறையில் மலேசியாவுக்கு எண்ணெய் மற்றும எரிவாயு வளம் தேவைப்படுவதை தாம் சீன அதிபரிடம் தெரிவித்ததாக அன்வார் கூறினார். அதே வேளையில் இந்த விவகாரம் தொடர்பில் பேச்சு நடத்தப்பட வேண்டும் என்ற சீனா கோரினால் அதற்கு நாங்களும் தயார் என அன்வார் தெரிவித்தார்.

 Tags
China Sea

dispute

is ready

malaysia

on the South

to negotiate

with China


63,000 தொழிலாளர்கள் பற்றாக்குறைவினால்  செம்பனை தொழில்துறையில் பாதிப்பு

புத்ரா ஜெயா, ஜன 26 – செம்பனை தோட்டத் தொழில்துறையில் 63,000 வெளிநாட்டு தொழிலாளர்கள் பற்றாக்குறை காரணமாக அந்த தொழில்துறை பெரிய அளவில் பாதிக்கப்பட்டுள்ளதாக துணைப்பிரதமர் Fadillah Yusof தெரிவித்திருக்கிறார். இதனால் கடந்த ஆண்டு மட்டும் நாடு 20 பில்லியன் ரிங்கிட் வருமான இழப்பை எதிர்நோக்கியதாக தோட்ட மற்றும் மூலப்பொருள் அமைச்சருமான Fadillah கூறினார். இந்த நெருக்கடிக்கு தீர்வு காண்பதற்காக நாட்டிற்குள் வெளிநாட்டு தொழிலாளர்கள் எளிதாக நுழைவதற்கான நடைமுறைகளை எளிமைப்படுத்துவது மற்றும் சட்டவிரோத தொழிலாளர்களுக்கு மீண்டும் வேலை வாய்ப்பு வழங்குவதற்கும் அரசாங்கம் அனுமதித்துள்ளதாக அவர் கூறினார்.

 Tags
000 foreign workers

by the lack of 63

is severely affected

Palm oil production

said TPM


ஆறு மாநிலங்களில் குளிர்ச்சியான சூழல் நீடிக்கிறது

கோலாலம்பூர், ஜன 30 – நாட்டிலுள்ள, ஆறு மாநிலங்களில் அண்மைய சில நாட்களாக, குளிர்ச்சியான தட்ப வெப்ப நிலை நீடிக்கிறது.

குறிப்பாக, கிளந்தான், திரங்கானு ஆகிய கிழக்குகரை மாநிலங்களிலும், ஜொகூர், மலாக்கா, நெகிரி செம்பிலான் ஆகிய தென் மாநிலங்களிலும் தொடர்ச்சியாக குளிர்காலம் பதிவுச் செய்யப்பட்டு வருவதாக, MetMalaysia வானிலை ஆய்வுத் துறை தலைமை இயக்குனர் முஹமட் ஹெல்மி அப்துல்லா தெரிவித்தார்.

எனினும், அதுபோன்ற தட்ப வெப்ப சூழல் தற்காலிகமானது. வருட ஆரம்பத்தில் பருவகால மாற்றத்தின் போது அதுபோன்ற சூழல் ஏற்படுவது வழக்கம் என முஹமட் ஹெல்மி குறிப்பிட்டார்.

அதனால், அது குறித்து பொதுமக்கள் அச்சம் கொள்ளத் தேவையில்லை என முஹமட் ஹெல்மி சொன்னார்.

 Tags
Cold weather

in 6 states


வேன் கவிழ்ந்து   கால்வாயில் விழுந்தது  தாபிஸ் மாணவர்  மரணம்- 11 பேர் காயம்

பெங்காலான் செப்பா, ஏப் 18 – தாபிஸ் மாணவர்களை ஏற்றிச் சென்ற வேன் கவிழ்ந்து கால்வாயில் விழுந்த சம்பவத்தில் மாணவர் ஒருவர் உயிரிழந்தார். அந்த விபத்தில் இதர 11 மாணவர்கள் காயம் அடைந்தனர். நோன்பு பெருநாளுக்காக பேரங்காடி ஒன்றில் புத்தாடைகளை வாங்கிக் கொண்டு அந்த மாணவர்கள் வேனில் திரும்பிக்கொண்டிருந்தபோது அந்த வேன் பெங்காலான் செப்பா, Taman Bendahara, Jalan Lapangan terbang கில் விபத்துக்குள்ளானது.

 Tags
11 were

and returned

injured

raya clothes

students died

Tahfiz

to buy


கோத்தா திங்கிக்கு அருகே  நிகழ்ந்த கோர விபத்தில்  3 கல்லூரி  மாணவர்கள்  மரணம்

ஜொகூர் பாரு, செப் 3 –
ஜொகூர்
, Kota Tinggi-
க்கு அருகே
Senai – Desaru
விரைவுச் சாலையில் மூன்று கார்கள் சம்பந்தப்பட்ட விபத்தில்
3
கல்லூரி மாணவர்கள் மரணம் அடைந்தனர்
. Perodua Bezza
காரில் பயணம் செய்தவர்களில் அதன் ஓட்டுனரும் இதர இரண்டு பயணிகளும் மாண்டனர்
. 20
வயதுடைய
Iqbal Faiz Mat Shah , 19
வயதுடைய
Nurul Afrahrina Sazli
மற்றும்
Nurina Izzatie Kamarul
ஆகியோர் அந்த விபத்தில் உயிரிழந்தனர் என அடையாளம் காணப்பட்டதாக
Kota Tinggi
மாவட்ட போலீஸ் தலைவர்
Hussin Zamora
தெரிவித்திருக்கிறார்
.

இந்த விபத்தில் கடுமையான காயத்திற்குக்குள்ளான மற்றொரு பயணியான
19
வயதுடைய
Izznur Harith
மருத்துவமனையில் அனுமதிக்கப்பட்டுள்ளார்
.

அந்த நால்வரும்
Perodua Bezza
காரில்
Desaru-
விலிருந்து
Senai-
க்கு சென்றுகொண்டிருந்தபோது அவர்களது கார் மற்றொரு காரை முந்திச் சென்றபோது இதர இரண்டு கார்களில் மோதியது
.

இந்த விபத்தில்
MPV
வாகனத்தில் இருந்து மற்றொரு ஆடவரும்
11
வயது சிறுமி மற்றும் மேலும் இரண்டு பெண்களும் காயம் அடைந்தனர்
.
மற்றொரு காரைச் சேர்ந்த
50
வயது ஓட்டுனர் காயம் எதுவுமின்றி உயிர் தப்பியதாக
Hussin Zamora
தெரிவித்தார்
.

 Tags
3 college students

die in three-vehicle collision

near Kota Tinggi


சுடிர்மான்  கிண்ணம்  பேட்மிண்டன் போட்டி  இந்தியாவை   வீழ்த்தி காலிறுதியாட்டத்திற்கு  மலேசியா தேர்வு

சுஷாவ் , மே 16 – சீனாவில் நடைபெற்றுவரும் சுடிர்மான் கிண்ண பேட்மிண்டன் போட்டியில் சி பிரிவுக்கான ஆட்டத்தில் மலேசியா 5 -0 என்ற ஆட்டக் கணக்கில் இந்தியாவை வீழ்த்தியதன் மூலம் காலிறுதியாட்டத்திற்கு தகுதி பெற்றது. சி பிரிவுக்கான அந்த ஆட்டத்தில் இந்தியாவின் முன்னாள் உலகச் சாம்பியன் பி.வி சிந்துவை மகளிர் ஒற்றையர் பிரிவில் 14 -21, 21-10, 22-20 என்ற புள்ளிக் கணக்கில் வீழ்த்தி மலேசியாவின் Goh Jin Wie ஐந்தாவது வெற்றிப் புள்ளியை பெற்றுத் தந்தார். அதற்கு முன்னதாக Goh Soon Huat -Shevol Lai Jemie மற்றும் Lee Zii Jia ஆகியோரும் வெற்றி பெற்றனர். ஆண்கள் ஒற்றையர் பிரிவில் Lee Zii Jia 21 -16, 21-11 என்ற புள்ளிக் கணக்கில் இந்தியாவின் முன்னணி ஒற்றையர் ஆட்டக்காரரான K. Sri kanth த்தை வீழ்த்தினார். Aaron Chia – Soh Wooi Yik ஆண்கள் இரட்டையர் பிரிவிலும் , மகளிர் இரட்டையர் பிரிவில் Pearly Tan – M. Thinah ஜோடியும் மலேசியாவிற்கான வெற்றி புள்ளியை பெற்றுத் தந்தனர். மற்றொரு ஆட்டத்தில் தைவான் 5 -0 என்ற புள்ளிக் கணக்கில் ஆஸ்திரேலியாவை வென்று காலிறுதியாட்டத்திற்கு தகுதி பெற்றது. முன்னோடிச் சுற்றின் கடைசி ஆட்டத்தில் மலேசிய குழு நாளை தைவானுடன் மோதவிருக்கிறது.

 Tags
Competition India

finals Select Malaysia

knock down For

Sudirman Bowl Badminton

the quarter


சால்மான் கானை  கொல்லப்போவதாக  மிரட்டிய  இளைஞன் கைது

மும்பாய் , ஏப் 12 – பிரபல பொலிவுட் நடிகர் சால்மான் கானை படுகொலை செய்யப்போதாக மிரட்டல் விடுத்த 16 வயது இளைஞனை மராட்டிய போலீசார் நேற்று காலையில் செய்தனர். மோட்டார் சைக்கிளில் தப்பிச் சென்ற அவனை சுமார் 10 கிலோமீட்டர் தூரம் துரத்திச் சென்ற பின்னர் போலீசார் கைது செய்தனர். ராஜஸ்தானைச் சேர்ந்த அந்த இளைஞன் பள்ளியிலிருந்து 9ஆம் வகுப்போடு விலகியவன் என்றும் போலீசார் தெரிவித்தனர்.

போலீஸ் கட்டுப்பாட்டு நிலையத்திற்கு தொலைபேசி மூலம் அழைத்த அந்த இளைஞன் சால்மன் கானை கொல்லப்போவதாக ஏப்ரல் 10ஆம் தேதி கூறியுள்ளான். தம்மை ரோக்கி பாய் என்றும் கூறிக்கொண்ட அந்த இளைஞன் ஏப்ரல் 30 ஆம் தேதி சால்மான் கானை தீர்த்துக்கட்டப்போவதாகவும் தெரிவித்துள்ளான். மும்பாய்க்கு கொண்டுவரப்பட்ட அந்த இளைஞனை தற்போது சிறார் சமூக நல இல்லத்தில் போலீசார் தடுத்து வைத்துள்ளனர்.

 Tags
arrested for

murder

of Salman Khan

plotting

Teenager


காற்பந்து பயிற்சியின்போது சண்டை; துப்பாக்கியால் இரு நண்பர்களை சுட்ட 11 வயது சிறுவன்

புளோரிடா, அக் 5 – காற்பந்து பயிற்சியின்போது ஏற்பட்ட சண்டையினால் அதிருப்தி அடைந்த 11 வயது சிறுவன், தன் தாயின் துப்பாக்கியை கொண்டு வந்து 13 வயதான தனது இரு நண்பர்களை சுட்ட சம்பவம் அதிர்ச்சியை ஏற்படுத்தியுள்ளது.

தனது தாயின் வாகனத்தில் வைக்கப்பட்ட துப்பாக்கியை எடுத்தனச்சிறுவன் இந்த பயங்கர செயலை புரிந்துள்ளான்.

சுடப்பட்ட இருவரில் ஒருவருக்கு கையிலும் இன்னொருவருக்கு உடம்பிலும் காயங்கள் ஏற்பட்டுள்ளதாகவும், இருவரும் தற்போது உடல் நலம் தேறி வருவதாகவும் போலீசார் தெரிவித்துள்ளனர். சுடப்பட்ட அவ்விருவரும் துப்பாக்கி சூட்டிலிருந்து தப்பி ஓடும் காடி சத்தம் அங்கிருந்த கண்காணிப்பு காமிராவில் பதிவாகி இருக்கிறது.

விஷயம் அறிந்த போலீசார் சம்பவ இடத்திற்கு விரைந்து அச்சிறுவனிடம் இருந்து துப்பாக்கியை கைப்பற்றினர்.

கொலை முயற்சிகாக அச்சிறுவன் சிறார் சீர்திருத்தப்பள்ளியில் சேர்க்கப்பட்டுள்ள நிலையில், அச்சிறுவனின் அலட்சியமாக துப்பாக்கியை வைத்திருந்து இச்சம்பவத்திற்கு காரணமாக அமைந்தார் என குற்றசாட்டினை எதிர்நோக்கியுள்ளார்.

 Tags
Budak 11 tahun tembak dua rakan

semasa latihan bola sepak


‘அல்லா’ விவகாரம் ; மக்களவை கூட்டத்தை தவறாக வழிநடத்தியதாக கூறப்படும் குற்றச்சாட்டை அன்வார் மறுத்தார்

‘அல்லா’ வார்த்தையின் பயன்பாடு குறித்தும், தீபகற்ப மலேசியாவிலுள்ள, முஸ்லீம் அல்லாதவர்கள் அந்த வார்த்தையை பயன்படுத்தும் விவகாரம் குறித்தும், மலாய் ஆட்சியாளர்கள் மாநாட்டின் கவனத்துக்கு, தமது அரசாங்கம் கொண்டு செல்லும் என இதற்கு முன் கூறியிருந்ததை, பிரதமர் டத்தோ ஸ்ரீ அன்வார் இப்ராஹிம் இன்று தற்காத்து பேசினார்.

நாடாளுமன்றத்தை தவறாக வழிநடத்தியதாக கூறி, அன்வாருக்கு எதிராக ஒழுங்கு நடவடிக்கை எடுக்கப்பட வேண்டுமென எதிர்கட்சி நாடாளுமன்ற உறுப்பினர் ஒருவர் கூறியதை அடுத்து, அவ்விவகாரத்தில் குழப்பம் எதுவும் இல்லை என பிரதமர் தெளிவுப்படுத்தினார்.

அமைச்சரவை கூட்டத்தில், அவ்விவகாரத்தை விவாதிப்பதற்கு முன், அது குறித்து தாம் பேரரசரிடம் கருத்து கேட்டதையும் பிரதமர் சுட்டிக் காட்டினார்.

அதோடு அவ்விவகாரத்தை இஸ்லாமிய விவகாரங்களுக்கான தேசிய மன்ற கூட்டத்தின் கவனத்துக்கு எடுத்து செல்வது குறித்தும் இணக்கம் காணப்பட்டதாக, பிரதமர் தெளிவுப்படுத்தினார்.

 Tags
anwar

as Bersatu MP

denies

disciplinary action

misleading Dewan Rakyat

on ‘Allah’ issue

seeks


பக்தர்கள்  புடை சூழ   ஈப்போவில் ரதம் ஊர்வலம்

ஈப்போ, பிப் 4 -புந்தோங் சுங்கை பாரி சாலையில் உள்ள அருள் மிகு மகா மாரியம்மன் ஆலயத்தில் இருந்து வெள்ளிக்கிழமை இரவு 7 மணிக்கு புறப்பட்ட ரதம் இன்று அதிகாலை 2 மணிக்கு குனோங் சிரோவில் உள்ள அருள் மிகு சுப்பிரமணியர் ஆலயத்தை சென்றடைந்தது. இரண்டு ஆண்டுகள் இடைவெளிக்கு பிறகு நடைபெறும் ஈப்போ தைப்பூச திருவிழா ரதம் ஊர்வலத்தில் பக்தர்கள் திரளாக கலந்துகொண்டனர்.

மகா மாரியம்மன் ஆலயத்தில் இருந்து ரதம் ஊர்வலம் புறப்பட்டபோது மழை பெய்தபோதிலும் பக்தர்கள் பக்தி பரவசத்துடன் ஊர்வலத்தில் கலந்துகொண்டனர்.

சில மணி நேரத்தில் மழை நின்றதும் இரதம் செல்லும் வழிநெடுகிலும் நூற்றுக்கான பக்தர்கள் திரண்டு முருகப் பெருமானுக்கு அர்ச்சனைகள் செய்தனர்.

சாலை யோரங்களில் அமைக்கப்பட்ட தண்ணீர் பந்தல் மூலம் பொது அமைப்புகள் பக்தர்களுக்கு குளிபானங்கள் மற்றும் உணவுகளை விநியோகம் செய்தனர். இந்திய வணிகர்களின் முக்கிய மையமாக விளங்கும் லிட்டில் இந்தியா வளாகத்தில் பெருங் கூட்டம் குவிந்ததைக் காணமுடிந்தது. ஈப்போ தைப்பூச விழாவில் சுமார் 4 லட்சம் பக்தர்கள்கள் திரள்வார்கள் என ஈப்போ இந்து தேவஸ்தான தலைவர் எம். விவேகனந்தா தெரிவித்தார்.

 Tags
ipoh

procession

thaipusam


நாட்டின்  நலனுக்காக  இணைந்து  பணியாற்றுவீர் -அரசு ஊழியர்களுக்கு அன்வார்  வலியுறுத்து

புத்ரா ஜெயா, பிப் 7- தகராறுகளை மறந்துவிட்டு அல்லது அதனை ஒதுக்கிவிட்டு நாட்டின் நலனுக்காக அரசு ஊழியர்கள் ஒன்றினைந்து பணியாற்ற வேண்டுமென பிரதமர் டத்தோஸ்ரீ அன்வார் இப்ராஹிம் கேட்டுக்கொண்டார். தாமும் துணைப்பிரதமர் டத்தோஸ்ரீ அகமட் ஸாஹிட் ஹமிடியும் இணைந்து செயல்பட்டு வருவதை சிறந்த முன்னுதாரணமாக பின்பற்றும்வடி அவர் வலியுறுத்தினார். கடந்த காலத்தில் தமக்கும் ஸாஹிட்டிற்குமிடையே கடுமையான கருத்து வேறுபாடுகள் இருந்தபோதிலும் நாட்டின் நலனுக்காக அவற்றை எல்லாம் ஒதுக்கிவிட்டு செயல்பட்டு வருவதை அவர் சுட்டிக்காட்டினார். வெவ்வேறு பின்னணியில் இருந்து வந்துள்ள நம்மிடம் முரண்பட்ட கருத்துகள் இருப்பது இயல்புத்தான். அதனை எல்லாம் ஒதுக்கிவிட்டு ஒன்றினைந்து செயல்படுவதற்கு அரசு அதிகாரிகளும் முன்வர வேண்டும் என அன்வார் வலியுறுத்தினார்.

 Tags
Anwar says

for country

he tells civil servants

to amend rifts and

work together


தைப்பிங் சந்தை தேசிய பாரம்பரிய சந்தையாக மேம்படுத்தப்படும்

ஈப்போ, ஜன 14 – நாட்டின் பழைமையான சந்தைகள், பாரம்பரிய சந்தைகளாக மாற்றப்பட்டு, புதிய சுற்றுலா ஈர்ப்பாக மேம்படுத்தப்படுமென ஊராட்சி மேம்பாட்டு அமைச்சர் Nga Kor Ming தெரிவித்தார்.

அந்த வகையில், 1875 -ஆம் ஆண்டு கட்டப்பட்ட தைப்பிங் சந்தை நாட்டின் முதல் பாரம்பரிய சந்தையாக மேம்படுத்தப்படுமென அவர் கூறினார். அந்த சந்தையை தரம் உயர்த்தும் பணிகள் 2024 -ஆம் ஆண்டு முழுமைப் பெற்று, பாரம்பரிய தைப்பிங் நகரின் 150-வது நிறைவு ஆண்டின் போது திறக்கப்படுமென அவர் குறிப்பிட்டார்.

முன்னதாக, ஈப்போ பெரிய சந்தைக்கு வருகை புரிந்த Nga Kor Ming , அந்த சந்தையை சீரமைக்கும் பணிகளுக்கு 10 லட்சம் ரிங்கிட்டை ஒதுக்கீடு செய்தார்.

 Tags
heritage market

national

recognised

Taiping Market


Forklift வாகனம் விழுந்தது ; தொழிற்சாலை ஊழியர் பலி

ஷா ஆலாம், ஆகஸ்ட்டு 23 – புக்கிட் ராஜாவிலுள்ள, தொழிற்சாலை ஒன்றில், Forklift வாகனம் சாய்ந்ததில், உள்நாட்டு தொழிலாளர் ஒருவர் உயிரிழந்தார்.

18 வயதான அந்த தொழிலாளி, தலையில் ஏற்பட்ட பலத்த காயம் காரணமாக சம்பவ இடத்திலேயே உயிரிழந்ததாக கூறப்படுகிறது.

நள்ளிரவு மணி 12.35 வாக்கில், அச்சம்பவம் தொடர்பில் அவசர அழைப்பு கிடைத்தாக, சிலாங்கூர் மாநில தீயணைப்பு மீட்புத் துறையின் நடவடிக்கை பிரிவு துணை இயக்குனர் அஹ்மட் முக்லீஸ் முக்தார் தெரிவித்தார்.

உடனடியாக சம்பவ இடத்திற்கு விறைந்த தீயணைப்பு மீட்புப் படையினர் Forklift வாகனத்திற்கு கீழ் சிக்கிக் கொண்டிருந்த அந்த தொழிலாளியை மீட்டனர்.

எனினும், அவர் இறந்து விட்டதை பின்னர் மருத்துவ அதிகாரிகள் உறுதிப்படுத்தினர்.

 Tags
dihempap forklift

maut

Pekerja kilang


பாஸ் கட்சியின்   உயர் மட்ட  தலைவர்கள்   மகாதீரை சந்தித்தனர்

கோலாலம்பூர்,செப் 3 – PAS
கட்சியின் தலைவர் டத்தோஸ்ரீ
Abdul Hadi Awang ,
அக்கட்சியின் நிர்வாகத்திலுள்ள பெர்லீஸ்
,
கெடா
,
கிளந்தான் மற்றும் திரெங்கானு மந்திரிபுசார்களுடன்
PAS
தலைமைச் செயலாளர்
Takiyuddin Hassan
ஆகியோர் நேற்று மாலை முன்னாள் பிரதமர் டாக்டர் மகாதீர் முகமட்டை சந்தித்தனர்
. PAS
கட்சியின் நிர்வாகத்திலுள்ள மாநிலங்களில் பொருளாதார மேம்பாட்டு திட்டங்கள் தொடர்பில் அவர்கள் விவாதித்ததாக கூறப்பட்டது
.

90
நிமிடங்கள் நீடித்த அந்த சந்திப்பில் பெர்லீஸ் மந்திரிபுசார்
Shukri Ramli,
கெடா மந்திரிபெசார்
Sanusi Nor, kelantan
மந்திரிபெசார்
Nassaruddin Daud , Terengganu
மந்திரிபெசார்
Samsuri Mokhtar
ஆகியோர் அந்த சந்திப்பில் கலந்துகொண்டனர்
.

பெரிக்காத்தான் நேசனல் கூட்டணியின் ஆதரவோடு அந்த நான்கு மாநிலங்களிலும்
PAS
கட்சி கூட்டணி அரசாங்கங்களை அமைத்துள்ளது
.
வெற்றிகரமான மேற்குக் கரை மாநிலங்களாக
PAS
நிர்வாகத்திலுள்ள நான்கு மாநிலங்கள் திகழமுடியும் என மகாதீர் தெரிவித்ததாக கூறப்பட்டது
.

இரவு விருந்திற்கு முன் அவர்களுடன் மகாதீர் தீவிரமாக பேச்சு நடத்தியதையும் புகைப்படங்களில் காணமுடிந்தது
.
அந்த பேச்சுக்களில் மலாய் பிரகடன இயக்கத்தைச் சேர்ந்த
Khairuddin Hassan-
னும் கலந்துகொண்டார்
.

 Tags
calls on Mahathir

Pas deligation

Top level


150  கிலோ  மலைப் பாம்பு பிடிபட்டது

மெர்சிங் , ஏப் 25 – ஜோகூர் , Mersing -கில் chalet எனப்படும் குடில்கள் இருக்கும் பகுதியில் காணப்பட்ட 150 கிலோ மலைப்பாம்பு ஒன்றை மலேசிய பொது தற்காப்பு படையின் உறுப்பினர்கள் பிடித்தனர்.

நேற்று பின்னிரவு மணி 12 .15அளவில் Air Papan னில் உள்ள அந்த குடில்களின் பணியாளர் ஒருவர் கொடுத்த தகவலின் அடிப்படையில் அந்த பாம்பு பிடிபட்டது.

ஆறு மீட்டர் நீளத்தை கொண்ட அந்த மலைப்பாம்பு வனவிலங்குத்துறையிடம் ஒப்படைக்கப்பட்டுள்ளது.

 Tags
A python

as heavy

as this was caught

in Mersing


புதன்கிழமை பொது விடுமுறையை பிரதமர்  பிரகடனப்படுத்துவார் என்று வைரலான செய்தி பொய்யாகும் !

கோலாலம்பூர், மார்ச் 14 – Tan Sri Michelle Yeoh-வின் Academy விருதின் வெற்றியை கொண்டாடுவதற்கான நாளை புதன்கிழமையை பொது விடுமுறையாக பிரதமர் டத்தோஸ்ரீ அன்வார் இப்ராஹிம் பிரகடனப்படுத்துவார் என்ற வெளியான தகவல் முழுக்க முழுக்க பொய்யான செய்தியென பிரதமர்துறை விளக்கம் அளித்துள்ளது. நாட்டிற்கு பெருமைப்படும் தருனமாக இருப்பதால் புதன்கிழமை பொது விடுமுறையை பிரதமர் பிரகடனப்படுத்துவார் என முகநூலில் பதிவிடப்பட்ட தகவல் பொய் என்பதால் அந்த செய்தியை பகிர வேண்டாமென பொதுமக்களை பிரதமர்துறை கேட்டுக்கொண்டது.

 Tags
PM declaring

says Prime Minister's Department

Wednesday holiday is fake


ஐ.பி.எப் கட்சியின் தேசிய தலைவராக டத்தோ லோகநாதன் போட்டியின்றி தேர்வு

கோலாலம்பூர், பிப் 12 – ஐ.பி. எப் கட்சியின் தேசிய தலைவராக டத்தோ லோகநாதன் போட்டியின்றி மீண்டும் தேர்ந்தெடுக்கப்பட்டார். மேலும் துணைத்தலைவராக டத்தோ வேலாயுதம், 5 உதவித் தலைவர்களாக அப்பளசாமி ,மோகன், மகேந்திரன், பன்னீர் செல்வம், இளஞ்செழியன் ஆகியோரும் போட்டியின்றி தேர்ந்தெடுக்கப்பட்டனர்.

இதுவிர மத்திய செயலவைக்கு 14 பேர் தேர்வு பெற்ற வேளையில் இளைஞர் பகுதித் தலைவராக கணேஷ் குமார் சம்பந்தன் துணைத் தலைவராக அர்வின் , மகளிர் பிரிவு தலைவியாக திருமதி ராஜம்மா பெருமாளும் போட்டியின்றி தேர்வு செய்யப்பட்டனர்.

செர்டாங்கிலுள்ள ஐ.பி.எப் தலைமையகத்தில் கட்சி பதவிகளுக்கான வேட்பு மனுத் தாக்கல் நடைபெற்றது. தேர்தல் அதிகாரியாக செயல்பட்ட சற்குணம் நடேசன் இந்த விவரங்களை தெரிவித்தார். ஐ.பி.எப் கட்சியின் பொதுப் பேரவை இம்மாதம் 19 ஆம் தேதி நடைபெறவிருக்கிறது.

 Tags
IPF

nominations


கஞ்சா வழக்கில் சிறையில் குழந்தை பெற்றெடுத்த பெண்ணை விடுவித்த நீதிமன்றம்

சிரம்பான், ஜூலை 21 – கஞ்சா கடத்தல் வழக்கில் கைதாகி சிறையிலேயே குழந்தை பெற்றெடுத்து வளர்த்து வந்த பெண், தூக்கு தண்டனையில் இருந்து தப்பியிருக்கின்றார்.

கடந்த 2021ல் 237 கிராம் கஞ்சா கடத்திய வழக்கில், அப்போது ஐந்து மாத கர்ப்பிணியாக இருந்த தேவகி என்ற பெண் கைது செய்யப்பட்டார்.

இந்த வழக்கில் தேவகி மீதான குற்றச்சாட்டை முதன்மையாக நிரூபிக்க அரசு தரப்பு தவறியதை கண்டறிந்த நீதிபதி ரோஹானி இஸ்மாயில், இந்த தீர்ப்பை எடுத்துள்ளார்.

மொத்தம் 8 சாட்சிகளின் சாட்சியங்களையும், இருதரப்பு வாதங்களையும் செவிமடுத்த நீதிபதி ரோஹானி, “குற்றம் சாட்டப்பட்டவரின் உடைமை மற்றும் கண்டுபிடிக்கப்பட்ட போதைப்பொருள் பற்றிய ஆதாடத்தை நிரூபிக்க அரசுத் தரப்பு தவறிவிட்டது” என சுட்டிக்காட்டினார்.

எனவே, குற்றம் சாட்டப்பட்டவர் வாதிடாமலேயே வழக்கில் இருந்து விடுவிக்கபடுகிறார்” என்று உத்தரவிட்டுள்ளார்.

 Tags
escapes gallows

housewife

raised baby in prison

who gave birth


ஒப்பந்த மருத்துவர்களின் மறியல் இதுவரை நிகழவில்லை: MMA

கூச்சிங், ஏப்ரல் 3 – நாட்டின் பொது சுகாதார மையங்களில், இதுவரை ஒப்பந்த மருத்துவர்களின் மறியல் ஏதும் நடைபெறவில்லை என, MMA – மலேசிய மருத்துவ சங்கத்தின் தலைவர் டாக்டர் முருக ராஜ் ராஜதுரை தெரிவித்தார்.

எனினும், அந்த மறியல் தொடர்பில் மக்களிடையே ஏற்பட்டிருக்கும் அச்சத்தைப் போக்க நடவடிக்கை எடுக்கப்பட வேண்டுமென அவர் வலியுறுத்தினார்.

மறியல் காரணமாக பொது சுகாதார மையங்கள் வழக்கம் போல் செயல்படுகின்றதா என பொது மக்கள் பலரும் அழைத்து கேள்வி கேட்டு வருகின்றனர்.

அதையடுத்து, அவர்களின் கவலையைப் போக்க, சுகாதார அமைச்சு அதிகமாக ஊடக அறிக்கைகளை வெளியிடுவதோடு, சமூக வலைத்தளங்களிலும் தகவல்களை அவ்வப்போது புதுப்பிக்கும்படியும் டாக்டர் முருக ராஜ் கேட்டுக் கொண்டார்.

இதற்கு முன்பு, ‘Mogok Doktor Kontrak’ இயக்கம், ஒப்பந்த மருத்துவர்களின் மறியல் காரணமாக பொது மக்கள், இன்று தொடங்கி புதன்கிழமை வரை , பொது சுகாதார மையங்களுக்குச் செல்ல வேண்டாமென அறிவுறுத்தி இருந்தது.

 Tags
addressed

but public fear

Malaysian Medical Association

must be

No doctors

says

so far

strike


தேசிய முன்னணியுடன் ஒத்துழைப்பதற்கான  வாக்குறுதியை  முஹிடின்  மீறினார் – முகமட் ஹசான்

கோலாலம்பூர், செப் 28 – நாடாளுமன்றம் கலைக்கப்படுவதற்கு ஒரு மாதத்திற்கு முன்பு, 15ஆவது பொதுத் தேர்தலுக்காக தேசிய முன்னணியுடன் இணைந்து செயல்படுவதற்கு வழங்கியிருந்த வாக்குறுதியை பெரிக்காத்தான் நேசனல் கூட்டணியின் தலைவரான முஹிடின் யாசின் மீறினார் என அம்னோவின் துணைத்தலைவர் முகமட் ஹசான் தெரிவித்தார். நாடாளுமன்றம் கலைக்கப்படுவதற்கு ஒரு மாதத்திற்கு முன்பு தாமும் அம்னோ தலைவர் அகமட் ஸாஹிட் ஹமிடியும் பெர்சத்துவின் தலைவருமான முஹிடின் மற்றும் பெயர் வெளியிடாத அவரது பிரதிநிதிகளில் ஒருவரையும் சந்தித்ததை முகமட் ஹசான் சுட்டிக்காட்டினார்.

பொதுத் தேர்தலில் ஒத்துழைப்பது தொடர்பாக மூன்று நாட்கள் அவகாசம் வேண்டும் என பெரிக்காத்தான் நேசனல் கேட்டனர். நான்கு நாட்களுக்குப் பிறகு , அம்னோ ஒரு ஊழல் கட்சி என்பதால் தேசிய முன்னணியுடன் பெரிக்காத்தான் ஒத்துழைப்பதற்கு விரும்பவில்லையென அவர்கள் கூறிவிட்டதாக முகமட் ஹசான் தெரிவித்தார். மலாய்க்காரர்கள் எங்களுடன் இல்லையென்பதே அவர்கள் அந்த முடிவுக்கு வந்ததற்கான உண்மையான காரணம் என தேசிய முன்னணியின் துணைத்தலைவருமான முகமட் ஹசான் கூறினார்.

 Tags
PN U-turned on GE15 cooperation with BN

says Tok Mat


அரசாங்கத்துக்கு எதிராக, Crack house Comedy கிளப் உரிமையாளர்கள் வழக்கு

சர்ச்சைக்குரிய Crack house Comedy கிளப் உரிமையாளர்கள், கருப்புப்பட்டியலில் இருந்து தங்கள் பெயரை அகற்ற கோரி, அரசாங்கத்துக்கு எதிராக வழக்கு தொடுத்துள்ளனர். அந்த முடிவு ஏற்புடையது அல்ல என்பதோடு, தங்கள் வாழ்வாதாரத்தையும் அது பாதித்துள்ளதாக கூறி, Crack house Comedy கிளபின் உரிமையாளர்களான ரிசல் வான் கெய்சல் மற்றும் ஷங்கர் ஆர்.சந்திரம் ஆகியோர் அந்த வழக்கை தொடுத்துள்ளனர்.

குறிப்பாக, Crack house Comedy கிளப் அனுமதியை இரத்து செய்த கோலாலம்பூர் மாநகர் மன்றத்தின் நடவடிக்கை செல்லாது என நீதிமன்றம் அறிவிக்க வேண்டுமெனவும், கருப்புப்பட்டியலில் இருந்து அந்த கிளபின் பெயர் நீக்கப்பட வேண்டுமெனவும் அவர்கள் தங்கள் மனுவில் குறிப்பிட்டுள்ளனர். முன்னதாக, கடந்தாண்டு ஜூன் நான்காம் தேதி, அந்த கிளப்பில் நடைபெற்ற நிகழ்ச்சி ஒன்றில், இஸ்லாத்தை அவமதிக்கும் வகையில் நடந்து கொண்ட 26 வயது Nuramira Abdullah எனும் பெண் சர்ச்சையானார்.

அதனை தொடர்ந்து, கேளிக்கை அனுமதி இன்றி செயல்பட்ட Crack house Comedy கிளப்பை தற்காலிகமாக மூட ஜூலை பத்தாம் தேதி உத்தரவு பிறப்பிக்கப்பட்ட வேளை ; அதன் உரிமையாளர்களுக்கு எதிராக, ஜூலை 22-ஆம் தேதி நீதிமன்றத்தில் வழக்கு தொடுக்கப்பட்டது. எனினும், பின்னர் அனைத்து குற்றச்சாட்டுகளிலிருந்தும் அவர்கள் விடுவிக்கப்பட்டனர்.

 Tags
Crackhouse Comedy Club

goverment

Owners

Sue


விபத்துக்குள்ளான கொள்கலன் லோரியிலிருந்து தூக்கியெறியப்பட்ட ஒட்டுனர் மரணம்

பேராக், குவாலா கங்சாருக்கு அருகில், வடக்கு தெற்கு நெடுஞ்சாலையில், விபத்துக்குள்ளான லோரியிலிருந்து வெளியே தூக்கியெறியப்பட்ட அதன் ஓட்டுனர் சம்பவ இடத்திலேயே உயிரிழந்தார்.

அதிகாலை மணி 3.15 வாக்கில் நிகழ்ந்த அவ்விபத்தில், உயிரிழந்தவர் 26 வயது முஹமட் அசுவாட் அஸ்மி என அடையாளம் காணப்பட்டுள்ளார்.

சம்பவ இடத்தை அடைந்ததும், அவர் செலுத்திய லோரி கட்டுப்பாடை இழந்து சாலையில் குடைச்சாய்ந்து விபத்துக்குள்ளானதாக கூறப்படுகிறது.

 Tags
The driver

the tanker

was thrown from


வாகனங்கள் மெதுவாக சென்றால் இசை ஒலிக்கும் சாலை – வைரலான வீடியோ

ஹங்கேரி ஜூலை 26 – ஹங்கேரியில் உள்ள ஒரு சாலையில் ஓட்டுநர்கள் சரியான வேகத்தில் வாகனங்களை இயக்கும்போது, மெல்லிசை பாடல் ஒலிக்கும் வீடியோ தற்போது வைரலாகியுள்ளது.

ஹங்கேரியின் சோமோகி கவுண்டியில், சாலை 37 என்று அழைக்கப்படும் இந்த இசை சாலை உள்ளது. வாகனங்கள் சரியான வேகத்தில் சாலையை கடக்கும்போது,

‘எரிக் அ ஸ்ஸோலோ’ என்ற உள்ளூர் பாடல் உணர்திறன் மூலம் ஒலிக்கப்படுகிறது.

இரண்டு ஆண்டுகளுக்கு முன்பே இந்த சாலை கட்டப்பட்டாலும், தற்போது அதன் வீடியோ கவனம் பெற்றுள்ளது.

மற்ற நாடுகளும் இதுபோன்ற இசை சாலை அமைக்கும் சோதனையில் ஈடுபட்டுள்ளன.

கடந்த 1995ஆம் ஆண்டு டென்மார்க்கில் முதன்முறையாக இசை சாலை அமைக்கப்பட்டது குறிப்பிடத்தக்கது

 Tags
Old Video Goes Viral

This Road Plays Song

When Drivers Travel At Right Speed


ஒழுங்கீன நடவடிக்கை; அந்நிய நாட்டு பெண்களை வேலைக்கு அமர்த்தி இருந்த கேளிக்கை மையத்தில், புக்கிட் அமான் அதிரடி சோதனை

கோலாலம்பூர், அக்டோபர் 5 – தாமான் ஷமிலின் பெர்காசாவிலுள்ள, கேளிக்கை மையம் ஒன்றில் மேற்கொள்ளப்பட்ட அதிரடி சோதனையின் போது, அந்நிய நாட்டு பெண் ஒருவர், குளிரூட்டி சாதனம் வைக்கப்பட்டிருந்த இடத்தில் பதுங்கி இருந்தது கண்டுபிடிக்கப்பட்டது.

அதிகாரிகளிடமிருந்து தப்பிக்கு, சம்பந்தப்பட்ட கேளிக்கை மையத்திலுள்ள, கழிவறை இரகசிய கதவு வாயிலாக, அப்பெண் குளிரூட்டி சாதனம் வைக்கப்பட்டிருந்த அந்த குறுகலான இடத்திற்கு சென்று பதுங்கி இருந்தது கண்டுபிடிக்கப்பட்டது.

முன்னதாக, நேற்றிரவு மணி ஒன்பது வாக்கில், புக்கிட் அமான் குற்றப்புலனாய்வுத் துறையின், ஆட்கடத்தல் முறியடிப்பு பிரிவு அதிகாரிகள், சம்பந்தப்பட்ட கேளிக்கை விடுதியில் அதிரடி சோதனை நடவடிக்கையை மேற்கொண்டனர்.

உளவு நடவடிக்கையின் வாயிலாக பெறப்பட்ட தகவல்களின் அடிப்படையில் மேற்கொள்ளப்பட்ட அந்த சோதனையின் போது, பெயர் பலகை கூட இல்லாமல் இருந்த அந்த கேளிக்கை மையத்தில், சுமார் 50 ஆடவர்கள் உல்லாசமாக பொழுதை கழித்துக் கொண்டிருந்ததாக, புக்கிட் அமான் குற்றப்புலனாய்வுத் துறையின், ஆட்கடத்தல் முறியடிப்பு பிரிவு துணை தலைமை இயக்குனர் அசிஸ்டன் கமிஸ்னர் பட்லி மார்கோஸ் தெரிவித்தார்.

வேலை அனுமதி இல்லாத அந்நிய நாட்டவர்களை வேலைக்கு அமர்த்திய குற்றம் தொடர்பில், கேளிக்கை மையத்தின் உரிமையாளரான 49 வயது உள்நாட்டு ஆடவரோடு, சீனா மற்றும் வியட்நாமை சேர்ந்த இரு அந்நிய நாட்டு பெண்கள் அந்த சோதனையின் போது கைதுச் செய்யப்பட்டனர்.

அதோடு, ஒழுங்கீன நடவடிக்கைகளில் ஈடுபட்டதாக நம்பப்படும் 26 வியட்நாமிய பெண்களும், ஆறு சீன பெண்களும் கைதாகினர்.

எனினும், அங்கிருந்த வாடிக்கையாளர் எவரும் போதைப் பொருள் உட்கொண்டிருக்கவில்லை என்பது சிறுநீர் பரிசோதனை வாயிலாக உறுதிப்படுத்தப்பட்டது.

 Tags
Bukit Aman

gempur pusat hiburan gajikan GRO warga asing


உள்நாட்டு வாணிகம் பயனீட்டாளர் விவகார அமைச்சர் பதவி விரைவில் பூர்த்தி செய்யப்படும் – அன்வார் தகவல்

புத்ரா ஜெயா, செப் 15 – உள்நாட்டு வாணிகம் மற்றும் பயனீட்டாளர் விவகார அமைச்சர் பதவி இன்னும் காலியாக இருந்து வருகிறது. கடந்த ஜூலை மாதம் சலாஹுடின் அயூப் திடீரென உடல் நலமின்றி இறந்ததைத் தொடர்ந்து அவர் வகித்து வந்த அந்த பதவி இன்னும் காலியாக இருப்பதாக பிரதமர் டத்தோஸ்ரீ அன்வார் இப்ராஹிம் தெரிவித்தார். அந்த பதவிக்கு விரைவில் ஒருவர் நியமிக்கப்படுவார் என அவர் கூறினார். தற்போது அந்த பொறுப்பை சபா மற்றும் சரவா விவகார அமைச்சராக இருந்துவரும் அர்மிசான் அலி கவனித்து வருகிறார். வேறு எவராவது அந்த பொறுப்புக்குப் பொருத்தமானவராக இருந்தால் சாத்தியமான விரைவில் தம்மிடம் பெயர்களைச் சமர்ப்பிக்கும்படி அவர் கேட்டுக்கொண்டார். பூலாய் நாடாளுமன்ற உறுப்பினராக அண்மையில் தேர்வு செய்யப்பட்ட சுஹைஸான் கையாட் உள்நாட்டு வாணிகம் மற்றும் பயனீட்டாளர் விவகார அமைச்சராக நியமிக்கப்படுவாரா என்றும் அன்வாரிடம் செய்தியாளர்கள் வினவினர்.

 Tags
Domestic trade and consumer affairs

minister’s post still vacant

says Anwar


வேலை வாய்ப்பு வழங்குவதாகக்கூறி மோசடிக்கு உள்ளான 26 வங்காளதேசிகள்  மீட்பு

கோலாலம்பூர், ஏப் 7 – வேலை வாய்ப்புக் கும்பலால் மோசடிக்கு உள்ளான 26 வங்காளதேசிகள் மீட்கப்பட்டனர். சிலாங்கூர் தொழிலாளர் துறையுடன் தீபகற்ப மலேசிய தொழிலாளர் துறை கூட்டாக மேற்கொண்ட ஒரு நடவடிக்கையில் போர்ட் கிள்ளானிலுள்ள ஒரு வீட்டிலிருந்து அவர்கள் அனைவரும் மீட்கப்பட்டனர். பிப்ரவரி 15ஆம் தேதி நாட்டிற்கு வந்த அவர்கள் இரண்டு மாதங்களுக்கு பின் நேற்று மதியம் 12.30 மணியளவில் மீட்கப்பட்டதாக தீபகற்ப மலேசிய தொழிலாளர்துறை வெளியிட்ட அறிக்கையில் தெரிவித்துள்ளது. அவர்கள் சட்டப்பூர்வமாக நாட்டிற்கு வந்துள்ளனர். எனினும் அவர்களுக்கு வாக்குறுதி வழங்கியபடி அவர்களது முதலாளி வேலை வாய்ப்பை ஏற்பத்தித் தரவில்லை. இதனால் அவர்கள் வருமானமின்றி இருந்து வந்துள்ளனர்.

 Tags
26 Bangladeshi

in Port Klang

raid

workers rescued


ரொம்பினில் 14 வயது இளைஞன் ஆற்றில் மூழ்கி மாயம்

ரொம்பின், ஆக 25 – நேற்று ரொம்பினில் லுபுக் பத்து ஆற்றில் சிற்பி தேடச் சென்ற 14 வயது இளைஞன் ஒருவனை காணவில்லை.

தகவல் கிடைத்து சம்பவ இடத்திற்குச் சென்ற போலிசார், ஆற்றின் நீரோட்டம் அதிகரித்த நிலையில், சிற்பி தேடிக் கொண்டிருந்த அந்த இளைஞன் ஆற்றில் அடித்துச் செல்லப்பட்டதாக அவனது நண்பர்கள் கூறியதாக தெரிவித்துள்ளது.

தீயணைப்பு படை மற்றும் கிராம மக்களின் உதவியுடன் தேடுதல் வேட்டை நேற்று தொடங்கப்பட்ட போதிலும், பலன் கிடைக்காத நிலையில் நேற்றி இரவு 8.30 மணியளவில் தேடுதல் நடவடிக்கை நிறுத்தப்பட்டதாக போலிஸ் கூறியுள்ளது.

இன்று மீண்டும் அச்சிறுவனை தேடும் நடவடிக்கை தொடங்கப்படும்.

 Tags
feared drowned

in Rompin

Teenage boy missing


ஈரோடு கிழக்கு   இடைத் தேர்தல்   காங்கிரஸ் வேட்பாளர்  இளங்கோவன் வெற்றி உறுதியானது

சென்னை, மார்ச் 2- தமிழ் நாடு, ஈரோடு கிழக்கு சட்டமன்ற தொகுதி இடைத் தேர்தலில் திமுக கூட்டணியின் சார்பில் போட்டியிட்ட காங்கிரஸ் வேட்பாளர் ஈ.வி.கே.எஸ் இளங்கோவன் வெற்றி பெறுவது உறுதியாகிவிட்டது. முதல் சுற்றிலிருந்தே அவர் முன்னணியில் இருந்துவருகிறார். 11 ஆவது சுற்று முடிவிலும் 51,168 வாக்குகள் பெரும்பான்மையில் அவர் முன்னணியில் இருந்து வருகிறார். தற்போதுவரை அவர் 83,538 வாக்குகளைப் பெற்றுள்ளார். அதிமுகவின் கே.எஸ் தென்னரசு 32,360 வாக்குகளைப் பெற்று பின்னடைவை சந்தித்துள்ளார். ஈரோடு கிழக்கு சட்டமன்ற தொகுதிக்கான இடைத் தேர்தலில் 77 பேர் போட்டியிட்ட நிலையில் 75 பேர் வைப்புத் தொகை இழக்கும் நிலை ஏற்படலாம் என தெரிகிறது. நாம் தமிழர் கட்சியின் மேனகா நவநீதன் 5,66 வாக்குகளையும், தே,மு.தி.கவின் ஆனந்ந் 836 வாக்குளையும் பெற்றனர். இளங்கோவனின் வெற்றி உறுதியானதை தொடர்ந்து கட்சி தொண்டர்கள் இனிப்புகள் வழங்கியும் பட்டாசு வெடித்தும் கொண்டாடி வருகின்றனர். இதனிடையே இந்த இடைத் தேர்தலில் தாங்கள் தோல்வியை ஒப்புக் கொள்வதாக தமிழ் நாடு பாரதீய ஜனதா கட்சித் தலைவர் அண்ணாமலை தெரிவித்திருக்கிறார்.

 Tags
Congress candidate

Elangovan Leads


Biparjoy புயல்  பாதிப்பினால்  குஜராத்தில்  1,500 கிராமங்களில்  மின் தடை  ஏற்பட்டுள்ளது

அமிதபாத் , ஜூன் 18 – மேற்கு இந்திய மாநிலமான குஜராத்தில் வீசிய

Biparjo புயலினல் கடலோர பகுதியில் சுமார் 1,500 கிராமங்களில் மின் விநியோக பாதிப்பை எதிர்நோக்கியுள்ளன. பல பகுதிகளில் முன்னெச்சரிக்கை நடவடிக்கையாக முன்கூட்டியே மின் விநியோகம் துண்டிக்கப்பட்டது. புயலினால் குஜராத் மாநிலத்தில் கடலோரா பகுதியில் பெரிய அளவில் அடிப்படை வசதிகளில் பாதிப்பு ஏற்பட்டுள்ளதாக அறிவிக்கப்பட்டது. சாலைகள் மற்றும் பாலங்களும் பழுதடைந்துள்ளன. கரையோரப் பகுதிகளில் 700க்கும் மேற்பட்டோரின் வீடுகள் சேதம் அடைந்தன.

 Tags
areas

Coastal

Gujarat state

india

normalcy


லஞ்சம் பெற்றது தொடர்பில் 9 அமலாக்க அதிகாரிகளை எம்.ஏ.சி.சி கைது செய்தது

அலோஸ்டார், செப் 12 – மீன் பிடி படகின் உரிமைமயாளர்களிடமிருந்து லஞ்சம் கோரியது மற்றும் லஞ்சம் பெற்றதன் தொடர்பில் 9 அமலாக்க அதிகாரிகளை ‘MACC’ எனப்படும் மலேசிய ஊழல் தடுப்பு ஆணையம் கைது செய்தது. 2018ஆம் ஆண்டிலிருந்து 2021 ஆம் ஆண்டுவரை அவர்கள் லஞ்சம் பெற்று வந்ததாக கூறப்பட்டது. 1985ஆம் ஆண்டின் மீன்பிடி சட்டத்தை மீறியதற்காக மீன்படி கப்பல்களுக்கு எதிராக சட்ட நடவடிக்கை எடுக்கப்படாமல் இருப்பதற்காக அந்த அமலாக்க அதிகாரிகள் லஞ்சம் பெற்றதாக எம்.ஏ.சி.சிக்கு நெருக்கமான தகவல்கள் தெரிவித்தன.

கோலா கெடா, பத்து உபான் மற்றும் லங்காவியில் 300 ரிங்கிட் மற்றும் 7,000 ரிங்கிட் லஞ்சம் வழங்கிய பொதுமக்களில் இருவரும் கைது செய்யப்பட்டனர், 30 முதல் 50 வயதுக்குட்பட்ட அந்த 11 சந்தேகப் பேர்வழிகள் அலோஸ்டார் MACC அலுவலகத்திற்கு வாக்குமூலம் அளிப்பதற்கு வரும்படி கேட்டுக்கொள்ளப்பட்ட பின்னர் அவர்கள் கைது செய்யப்பட்டதாக எம்.ஏ.சி அலுவலகம் வெளியிட்ட அறிக்கையில் தெரிவித்தது.

 Tags
accepting bribes

MACC arrests

nine enforcement officials

soliciting


ம.சீ.ச.  தலைவராக  வீ கா சியோங்  பெரும்பான்மை  வாக்குகளில்  மீண்டும்  தேர்வு

கோலாலம்பூர், செப் 25 – ம.சீ.ச தலைவராக வீ கா சியோங் பெரும்பான்மை வாக்குகளில் மீண்டும் தேர்வு பெற்றார். அவருக்கு 553 Electrol வாக்குகள் கிடைத்தன. அவரை எதிர்த்து போட்டியிட்ட முன்னாள் மத்திய செயலவை உறுப்பினருக்கு Tan Chong Seng கிற்கு 11 Electoral வாக்குகள் கிடைத்தன. துணைத் தலைவராக Mah Hang Soon

போட்டியின்றி தேர்வு பெற்றார். கட்சியின் உதவித் தலைவராக Lim Ban Hong. Low Ah Keong, Tan Teik Cheng. Wee Jeck Seng ஆகியோர் தேர்வு பெற்றனர்.

 Tags
by land Slide

secures re-election

Wee


மித்ராவுக்கான RM100 மில்லியன் ஒதுக்கீடு கச்சான் போன்றது; RM2 பில்லியன் வேண்டும் – ராமசாமி

பினாங்கு, செப் 22 – 2023ஆம் ஆண்டுக்கு ஒதுக்கப்பட்ட மித்ராவுக்கான 100ன்மில்லியன் ரிங்கிட் முழுமையாக பயன்படுத்தப்பட்டுள்ளதாக அதன் தலைவரும் சுங்கை பூலோ நாடாளுமன்ற உறுப்பினருமான டத்தோ ரமணன் அறிவித்திருந்தார்.

இப்பணம் சமூக நலத்திட்டங்களுக்கான ஒதுக்கப்பட்ட நிதி என்பதும் இன்னும் முழுமையாக பகிர்ந்தளிக்கப்படவில்லை என்றாலும் நிதி முழுமையாக பயன்படுத்தப்பட்டிருப்பதற்கு ரமணனைப் பாராட்ட வேண்டும் என பினாங்கு முன்னாள் துணை முதல்வர் பேராசிரியர் ராமசாமி தெரிவித்திருக்கிறார்.

கடந்த காலங்களோடு ஒப்பிட்டுப் பார்க்கையில் ஏழை இந்தியர்களின் பிரச்சனைகளை களைய மித்ரா சரியான அணுகுமுறையை கையாள்வதைக் காண முடிகிறது.

ஒதுக்கப்பட்ட நிதி சரியான தரப்பிடம் வெளிப்படையான போக்கோடு சென்று சேர்வதை உறுதி செய்ய வேண்டும் என ராமசாமி கேட்டுக் கொண்டுள்ளார்.

அதே சமயத்தில், இந்தியர்களுக்கென்று ஒதுக்கப்பட்டுள்ள 100 மில்லியன் ரிங்கிட் ஒரு கச்சானுக்கு சமம். மித்ராவிற்கு 2 பில்லியன் ரிங்கிட் வரை ஒதுக்குவதுதான் நியாயமானது.

பிரதமர் டத்தோ ஶ்ரீ அன்வார் இப்ராஹிம் இந்தியர்களின் எதிர்ப்பார்ப்புகளை முழுமையாக அறிந்து அவர்களின் பிரச்சனைகளைக் களைய உரிய நடவடிக்கை எடுப்பது அவசியம்.

இந்தியர்கள், சீனர்கள், மலாய்க்காரர்கள் தமது பிள்ளைகள் என ஒரு புரம் கூறிக்கொண்டு அரசாங்கத்தால் இந்தியர்களுக்கு புறக்கணிப்புகள் நடத்தப்படுவதை அன்வார் அனுமதிக்கக்கூடாது.

மித்ராவின் தலைமைத்துவம் கூடுதல் நிதியை ஒற்றுமை அரசாங்கத்திடம் குறிப்பாக அன்வாரிடம் தைரியமாக கேள்வி எழுப்புமா என வினவியுள்ளார் ராமசாமி.

 Tags
is peanuts

RM100 million budget to Mitra


ஆறாம் படிவ மாணவர்களுக்கான கல்வி முறை தரம் உயர்த்தப்படுகிறது ; விரைவில் கல்லூரி தரத்தில் இயங்கும்

ஆறாம் படிவ மாணவர்களுக்கான கல்வி சூழலை மேம்படுத்தும் நடவடிக்கைகள் மிகவும் தீவிரமாக மேற்கொள்ளப்பட்டு வருகின்றன.

கூடிய விரைவில் அது கல்லூரி சூழக்கு மேம்படுத்தப்படுமென, கல்வி அமைச்சர் பட்சினா சிடேக் தெரிவித்தார்.

கல்வி கற்கும் சூழலுக்கு தாராளமான இடமும், சுதந்திரமும் வழங்கப்பட வேண்டுமென இதற்கு முன் பிரதமர் டத்தோ ஸ்ரீ அன்வார் இப்ராஹிம் கூறியிருந்ததற்கு ஏற்ப, அந்நடவடிக்கை மேற்கொள்ளப்படுவதாக, பட்சினா சொன்னார்.

குறிப்பாக, ஆறாம் படிவ மாணவர்கள் பள்ளி சூழலுக்கு உட்பட்டவர்கள் இல்லை என்பதால், அவர்களுக்கான பாடத் திட்டம், வசதிகள், உள்கட்டமைப்பு ஆகியவற்றை மேம்படுத்துவதில் கூடுதல் கவனம் செலுத்தப்படுகிறது.

அதனால், தற்போது மூன்று பிரிவுகளாக இயங்கும் ஆறாம் வடிவத்தை ஒரே பிரிவுக்கு மாற்றும் நடவடிக்கைகளில் கவனம் செலுத்தப்பட்டு வருவதாக, பட்சினா சொன்னார்.

அதன் வாயிலாக, தற்போதுள்ள ஆறாம் படிவம் கூடிய விரைவில் ஆறாம் படிவ கல்லூரியா மாறும் என்றாரவர்.

 Tags
jadi seperti kolej

semua tingkatan 6

Tambah baik


காய்ச்சல்  காரணமாக  ஓய்வு  எடுத்துக்கொள்ளும்படி  முகமட் ஹசானுக்கு ஆலோசனை

கோலாலம்பூர், ஆக 3 – அம்னோ துணைத் தலைவர் டத்தோஸ்ரீ முகமட் ஹசான் காய்ச்சலினால் பாதிக்கப்பட்டதைத் தொடர்ந்து இரண்டு அல்லது மூன்று நாட்களுக்கு ஓய்வு எடுத்துக்கொள்ளும்படி அவரது மருத்துவர்கள் ஆலோசனை தெரிவித்துள்ளனர். இந்த காலக்கட்டத்தில் பிரச்சாரத்தில் பங்கேற்க முடியாதது குறித்து வாக்காளர்கள் மற்றும் தேசிய முன்னணி கடசியின் தேர்தல் இயந்திரத்திற்கு வருத்தம் தெரிவித்து தமது முகநூலில் அவர் காணொளி ஒன்றை பதிவிட்டுள்ளார்.

Rantau சட்டமன்ற தொகுதியை தற்காத்துக் கொள்வதற்கு போட்டியிடும் அவர் சளி, காய்ச்சல் மற்றும் மோசமான இரும்மலுக்கு உள்ளாகியுள்ளதாகவும் மற்றவர்களுக்கு பரவும் என்பதால் ஓய்வு எடுக்கும்படி மருத்துவர்கள் ஆலோசனை தெரிவித்துள்ளதாக தற்காப்பு அமைச்சருமான முகமட் ஹசான் தெரிவித்துள்ளார். தமது உடல் வழக்க நிலைக்கு திரும்பி பின்னர் சாத்தியமான வகையில் அதிக வாக்காளர்களை சந்திப்பதற்கு திட்டமிட்டுள்ளதாகவும் அதுவரை தேசிய முன்னணி தேர்தல் இயந்திரம் ஏற்கனவே திட்டமிட்டபடி தேர்தல் நடவடிக்கைகளை தொடரும்படி முகமட் ஹசான் கேட்டுக் கொண்டார்.

 Tags
advised to rest for three days

Mohamad hasan down with influenza


உணவகத்தில் புகைப்பிடித்த ஆடவனை கண்டித்த இளைஞன் ; காணொளியால் பரபரப்பு

சிலாங்கூர், ஷா ஆலாமில், உணவகத்தில் புகைப்பிடித்த ஆடவனை பதின்ம வயது இளைஞன் ஒருவன் கண்டித்தால், அவ்வாடவன் சினமடைந்த காணொளி, கடந்த ஞாயிற்றுக்கிழமை தொடங்கி சமூக ஊடகங்களில் வைரலாகியுள்ளது.

அந்த காணொளி, bckupacc99 எனும் ட்விட்டர் அகப்பக்கத்தில் பதிவேற்றம் செய்யப்பட்டுள்ளது.

கடையில் அமர்ந்து புகைத்துக் கொண்டிருக்கும் அவ்வாடவனை அங்கு வரும் பதின்ம வயது இளைஞர் ஒருவர் கண்டிக்கிறார். அதனால், சினமடையும் அந்த ஆடவர், கடையின் பணியாளர்களே என்னிடம் கேள்வி கேட்க அஞ்சும் வேளை, நீ யார் என வினவுவதை அடுத்து அவ்விருவருக்கும் இடையில் வாய் சண்டை மூளும் காட்சிகள் அந்த காணொளியில் இடம் பெற்றுள்ளது.

அந்த காணொளியை இதுவரை எட்டு லட்சத்து 14 ஆயிரம் பேர் பார்வையிட்டுள்ள வேளை ; எண்ணாயிரத்துக்கும் அதிகமான முறை பகிரப்பட்டுள்ளது.

இதனிடையே, அச்சம்பவம் கவனத்தில் எடுத்துக் கொள்ளப்பட்டுள்ளதாக ட்விட் செய்துள்ள கல்வி அமைச்சு, பொதுநலத்துடன் செயல்பட்ட சம்பந்தப்பட்ட இளைஞனுக்கும் நன்றி தெரிவித்துக் கொண்டுள்ளது.

 Tags
Angry man

for smoking

in a restaurant

reprimanded


உயிரிழந்த லோரி ஓட்டுனர் திடீரென பாதை மாறியதால் விபத்து ; ஹோண்டா ஓட்டுனர் புகார்

ஜொகூர் பாரு, ஜூலை 18 – வடக்கு தெற்கு நெடுஞ்சாலையில், லோரி ஓட்டுனர் ஒருவருக்கு மரணத்தை ஏற்படுத்திய விபத்தில் சிக்கிய ஹோண்டா கார் ஓட்டுனர், கூலாய் போலீஸ் நிலையத்தில் நேற்று புகார் செய்துள்ளார்.

லோரி ஓட்டுனர் திடீரென பாதை மாறியதே அவ்விபத்துக்கான காரணம் என தமது புகாரில் அந்த 24 வயது ஹோண்டா ஓட்டுனர் குறிப்பிட்டுள்ளதை, கூலாய் போலீஸ் தலைவர் சுப்ரிடெண்டன் டான் செங் லீ உறுதிப்படுத்தினார்.

நேற்று காலை மணி 8.25 வாக்கில், உறைய வைக்கப்பட்ட கோழி இறைச்சியை ஏற்றியிருந்த லோரியை, பின்னால் இருந்து ஹோண்டா கார் ஒன்று மோதி விபத்துக்குள்ளானது.

அதனால், லோரி கட்டுப்பாடை இழந்து சாலை தடுப்பை மோதி கவிழ்ந்ததில், அதன் 39 வயது ஓட்டுனர் இருக்கையில் சிக்கி சம்பவ இடத்திலேயே உயிரிழந்தார்.

முன்னதாக, நெடுஞ்சாலையில் பயணிக்கும் லோரியை, பின்னாலிருந்து வேகமாக வரும் ஹோண்டா கார் ஒன்று மோதி விபத்துக்குள்ளாகும் காணொளி வைரலாகி, இணையவாசிகளின் கண்டனத்தை பெற்றது.

அவ்விபத்து தொடர்பில் போலீஸ் விசாரணை மேற்கொண்டு வருகிறது.

 Tags
buat laporan dakwa pemandu lori

Pemandu Honda

yang maut masuk laluannya


சாலையில் ஆபத்தான முறையில் சென்ற 5 லம்போர்கினி கார்களும் பறிமுதல்

செனாய், ஜூலை 30 – செனாய்-டெசாரு விரைவுச் சாலையில் அதிக திறன் வாய்ந்த லம்போர்கினி கார்கள் நெடுஞ்சாலையில் ஒன்றையொன்று முந்திச் சென்ற சம்பவம் தொடர்பில் மேல் விசாரணைக்காக சம்பந்தப்பட்ட 5 கார்களையும் போலிசார் பறிமுதல் செய்துள்ளனர்.

சனிக்கிழமை நிகழ்ந்த அச்சம்பவத்தில் அக்கார்களை ஓட்டிய 5 ஓட்டுனர்களும் கோத்தா திங்கி போலிஸ் நிலையத்தில் தங்களின் வாக்குமூலத்தை பதிவு செய்ததாக ஜொகூர் மாநில போலிஸ் தலைவர் Datuk Kamarul Zaman Mamat தெரிவித்தார்.

விசாரணை விரைவில் முடிவடையும் என கூறிய அவர், அந்த 5 ஓட்டுனர்களும் மலேசியாவின் பல்வேறு பகுதிகளிலிருந்து வந்தவர்கள் என தெரிவித்தார்.

ஜோகூருக்கும் அனைவரையும் வரவேற்கிறோம். ஆனால் சட்டத்திற்கு உட்பட்டு அனைவரும் செயல்பட வேண்டும் எனவும் அவர் கேட்டுக் கொண்டார்.

 Tags
Cops seize five supercars

open probe into dangerous driving claims


ஜேபிஜேவால் மோட்டார் சைக்கிள் பறிமுதல் செய்யப்பட்ட “ரைடருக்கு”  உதவிய பிரபலம் ; குவியும் பாராட்டு

பெட்டாலிங் ஜெயா, செப்டம்பர் 14 – ஜே.பி.ஜே (JPJ) சாலை தடுப்புச் சோதனையின் போது, மோட்டார் சைக்கிள் பறிமுதல் செய்யப்பட்டதால், “ரைடர்” ஒருவர் நடந்து வீடு திரும்பும் காணொளி வைரலான 24 மணி நேரத்தில், அவருக்கு உதவிக்கரம் நீட்டி பாராட்டு மழையில் நனைந்து வருகிறார், நடிகரும், சமூக ஊடக பிரபலமுமான ஐசர் காலிட்.

சம்பந்தப்பட்ட ரைடரை மோட்டார் சைக்கிள் கடைக்கு அழைத்து சென்று, அவருக்கு புதிய மோட்டார் சைக்கிள் வாங்கி தந்துள்ள ஐசர், அது தொடர்பான புகைப்படங்களை தமது முகநூலில் பதிவிட்டுள்ளது வைரலாகியுள்ளது.

எனினும், அந்த மோட்டார் கடை எங்கு உள்ளது என்ற விவரம் எதுவும் வெளியிடப்படவில்லை.

ஐசாரின் அந்த செயலை, சமூக ஊடக பயனர்கள் பாராட்டி வருகின்றனர்.

முன்னதாக, உணவு விநியோக்கிப்பாளர் ஒருவர், தனது மோட்டார் சைக்கிளை சாலை பாதுகாப்பு துறை அதிகாரிகள் பறிமுதல் செய்ததை தொடர்ந்து, வீட்டிற்கு நடந்து செல்லும் பதிவு வைரலானது.

அதனைத் தொடர்ந்து, முறையான உரிமம் மற்றும் காப்புறுதி இல்லாததால், அந்த மோட்டார் சைக்கிள் பறிமுதல் செய்யப்பட்டதாக, ஜே.பி.ஜே (JPJ) – சாலை பாதுகாப்பு துறை உறுதிப்படுத்தி இருந்தது குறிப்பிடத்தக்கது.

 Tags
Aisar Khaled bantu ‘rider’ tular

selepas motosikal disita JPJ


ராயா-வை முன்னிட்டு சிறப்பு ரயில் சேவையை  வழங்குகிறது  KTMB நிறுவனம்

ஷா ஆலாம், மார்ச் 31 – ஹரி ராயா பெருநாளை முன்னிட்டு, KTMB நிறுவனம் சிறப்பு ரயில் சேவையை ஏற்படுத்தியிருக்கின்றது.

பெருநாள் கொண்டாட கிழக்கு கரை மாநிலங்களுக்குச் செல்லும் மக்களுக்காக, KL Sentral நிலையத்தில் இருந்து அந்த ரயில் சேவை மேற்கொள்ளப்படுமென KTMB நிறுவனம் தெரிவித்தது.

கூடுதலாக ஏற்படுத்தப்படும் நான்கு ரயில் சேவைகளுக்கு மொத்தம் 1, 864 டிக்கெட்டுகள் விற்பனை செய்யப்படுமென அந்நிறுவனம் கூறியது.

 Tags
for Aidilfitri

KTMB is ready

Wave Special Express Train


பேரா மாநில இந்தியப்  பள்ளி ஆசிரியர்  கூட்டுறவுக்  கழக  உறுப்பினர்களுக்கு  3.3 %   லாப ஈவு  தலைவர் சி. விஜயன்  அறிவிப்பு

ஈப்போ , மே 16 – பேரா மாநில இந்தியப் பள்ளி ஆசிரியர் கூட்டுறவு கழக உறுப்பினர்களுக்கு கடந்த ஆண்டு 3.3 லாப ஈவு வழங்கப்படும். கடந்த ஆண்டு 3.1 விழுக்காடு லாப ஈவு வழங்கப்பட்டது. அடுத்தடுத்தாண்டுகளில் கூடுதல் லாப ஈவு வழங்க தொடர்த்து முயற்சிகள் எடுக்கப்படும் என்று அக்கூட்டுறவு கழகத்தன் தலைவரான சி.விஜயன் தெரிவித்தார். இந்தக் கூட்டுறவு கழகத்தின் 59 ஆவது ஆண்டு கூட்டம் ஈப்போ, ஜாலான் கோப்பெங்கில் உள்ள ஆர். டி. சி. மண்டபத்தில் நடைபெற்றது. இக்கூட்டத்தை கூட்டுறவுக் கழக ஆணையத்தின் மாநில உதவி இயக்குனர் முகமட் அக்மால் இப்ராஹிம் தொடக்கி வைத்தார். இந்த நிகழ்வில் மேலும் பேசிய விஜயன் , கடந்த 1964 ஆண்டு தொடங்கப்பட்ட இந்த கூட்டுறவுக் கழகம் சொந்த கட்டடத்தை வாங்கி , பல சொத்துடமையைக் கொண்டு சிறப்பாக செயல்பட்டு வருவதாக தெரிவித்தார்.

கூட்டுறவுக் கழக ,உறுப்பினர் களுக்கு மிக குறைந்த வட்டியில் கடனுதவி வழங்கப்படுகிறது. ஈப்போ ,ஜெலப்பாங் மற்றும் சிம்பாங் பூலாயில் கட்டடங்கள் வாங்கப்பட்டுள்ளது. அதன் வழி தற்சமயம் வாடகை கிடைத்து வருகிறது.

இதற்கிடையில் கேமரன் மலையில் இரண்டு சொகுசு வீடுகள் வாங்கப்பட்டதாகவும் எதிர்காலத்தில் அதன்வழி வருமானம் அதிகரிக்கும் வாய்ப்பு இருப்பதையும் அவர் சுட்டிக்காட்டினார். இந்த கூட்டுறவு கழகத்தில் தற்போது 1300 உறுப்பினர்கள் உள்ளனர். இவர்களில் 59 ஆவது பொதுக் கூட்டத்தில் 680 உறுப்பினர்கள் கலத்துக்கொண்டது மகிழ்ச்சியை ஏற்படுத்துவதாக கூறினார்.

 Tags
announce 3.3%

chairman

Co-operative

Indian School

members

Perak State

profit benefit

society

teachers

Vijayan


நடிகர் ஆஷிஷ் வித்யார்த்தி தொழிலதிபர் ரூபாலி பருவாவை கரம் பிடித்தார்

காதல் வசப்படுவதும், திருமண பந்தத்தில் இணைவதும், வயதை வைத்து வரையறுக்க முடியாது.

இந்திய நடிகர் ஆஷிஷ் வித்யார்த்தி நேற்று ரூபாலி பருவாவை திருமணம் செய்துக் கொண்டதாக அறிவித்துள்ளார்.

60 வயதான ஆஷிஷுக்கு இது இரண்டாவது திருமணம் ஆகும்.

கொல்கத்தா கிளப்பில், நெருங்கிய உறவினர்கள், நண்பர்கள் புடைசூழ ஆஷிஷ் திருமணம் செய்துக் கொண்டார்.

அவர்களின் திருமணப் புகைப்படங்கள் சமூக ஊடகங்களில் பரவலாக பகிரப்பட்டு வருகின்றன.

அந்த புகைப்படங்களில், கேரளாவின் பாரம்பரிய உடையான முண்டு அணிந்து ஆஷிஷ் மாப்பிள்ளை போல காணப்படும் வேளை ; அஸ்ஸாமிலிருந்து தருவிக்கப்பட்ட வெள்ளை மற்றும் தங்க நிறத்திலான புடவையில், தங்க நகைகளுடன் ஜொலிக்கிறார் ரூபாலி.

“என் வாழ்க்கையின் இந்த கட்டத்தில் ரூபாலியை திருமணம் செய்துக் கொள்வது வார்த்தைகளால் விளக்க முடியாத மிகச் சிறந்த உணர்வு. காலையில் நீதிமன்றத்தில் திருமணம். மாலையில் சிறப்பு விருந்துபசரிப்புக்கு ஏற்பாடு செய்தோம்” என டைம்ஸ் ஆப் இந்தியாவுக்கு வழங்கிய நேர்காணலில் நடிகர் ஆஷிஷ் குறிப்பிட்டுள்ளார்.

 Tags
60

Ashish Vidyarthi

Indian actor

marries entrepreneur

Rupali Barua


இன்னொரு ஆட்சி  கவிழ்ப்புத் திட்டமா  சப்ரி மறுப்பு

கோலாலம்பூர், ஜன 4 – 15-ஆவது பொதுத் தேர்தலுக்குப் பின் பக்காத்தான் ஹராப்பான் தலைவர் டத்தோஸ்ரீ அன்வார் இப்ராஹிம் பிரதமர் பொறுப்பை ஏற்ற ஒரு மாதத்திற்குப் பிறகு அவரது தலைமையிலான ஒற்றுமை அரசாங்கத்தை கவிழ்ப்பதற்கு நடவடிக்கை முன்னெடுக்கப்பட்டு வருவதாக ஆருடங்கள் வெளியாகியுள்ளன. அந்த சதித்திட்டத்தில் ஈடுபட்டுள்ளவர்கள் 10,000 கிலோமீட்டர் தூரத்தை கடந்து லண்டன் நடவடிக்கை என்ற பெயரில் முன்னெடுத்துள்ளதாக கூறப்படுகிறது. எனினும் இந்த ஆட்சி கவிழ்ப்பு சதியில் தாம் சம்பந்தப்பட்டுள்ளதாக கூறப்படுவதை அம்னோவின் உதவித் தலைவர் இஸ்மாயில் சப்ரி யாக்கோப் மறுத்துள்ளார்.

கடுமையான வெப்பத்தைக் கொண்ட Abu Dhabi மற்றும் Dhubai-யில் நான் சுற்றுலா மேற்கொண்டேன். நான் லண்டனில் இருந்திருந்தால் குளிர்கால உடையை அல்லவா அணிந்திருக்க வேண்டும் என அவர் வினவினார். கடந்த பொதுத் தேர்தல் முதல் தாம் அமைதியாக இருந்து வருவதாகவும் ஆனால் ஆட்சிக் கவிழ்ப்பு சதியில் தம்மை தொடர்புப்படுத்தி வெளியிடப்படும் மற்றொரு அவதூறு தகவல் இதுவாகும் என இஸ்மாயில் சப்ரி தெரிவித்திருக்கிறார்.

 Tags
another

coup

denies

plot

Sabri


ஜெராம் பாடங்  தேசிய முன்னணி வேட்பாளர்  விபத்துக்குள்ளானார்

சிரம்பான், ஜூலை 31 – நெகிரி செம்பிலான் Jeram Padang (ஜெராம் பாடாங்) சட்டமன்ற தொகுதிக்கான தேசிய முன்னணி வேட்பாளர் Zaidy Abdul Kadir இன்று அதிகாலையில் விபத்திற்குள்ளானார். அவரது நிலைமை சீராக உள்ளது. அவரது வலது கால் முட்டி வீங்கியிருக்கிறது. எனினும் அவரது நிலைமை கவலைப்படும்படி இல்லைனெ நெகிரி செம்பிலான் மாநில தேசிய முன்னணி அதிகாரி ஒருவர் தெரிவித்தார். எனினும் Zaidi யின் வாகன ஓட்டுனர் கவலைக்கிடமாக இருக்கிறார்.

ஜெம்போல் Pasir Besar -Palong சாலையில் இன்று விடியற்காலை மணி 3.25 அளவில் அந்த விபத்து நிகழ்ந்ததாக அம்னோ தலைமைச் செயலாளர் Asyraf Dusuki தெரிவித்தார். Zaidi யும் அவரது வாகன ஓட்டுனரும் விரைவாக குணம் பெறுவதற்கு இறைவனை பிரார்த்திப்போம் என அவர் தெரிவித்தார். இந்த விபத்து நிகழ்ந்ததை தம்பின் மாவட்ட போலீஸ் தலைவர் Anual wahab உறுதிப்படுத்தினார். இந்த விபத்து குறித்து விசாரணை முடிவுற்ற பின் போலீஸ் அறிக்கையை வெளியிடும் என அவர் தெரிவித்தார். ஜெராம் பாடாங் தொகுதியில் பெரிக்காத்தான் நேசனல் வேட்பாளர் சுரேஸ் சீனிவாசன் Zaidi யை எதிர்த்து போட்டியிடுகிறார். கடந்த பொதுத் தேர்தலில் தேசிய முன்னணி வேட்பாளராக போட்டியிட்ட நெகிரி செம்பிலான் ம.இ.கா தொடர்பு குழுத் தலைவர் டத்தோ L,Manikam 1.062 வாக்குகள் வேறுபாட்டில் அப்போது சுயேச்சை வேட்பாளராக போட்டியிட்ட சுரேஸ் சீனிவாசனை வீழ்த்தினார் என்பது குறிப்பிடத்தக்கது.

 Tags
BN’s Jeram Padang candidate

involved in accident


மாநில  தேர்தல் தேதியை நிர்ணயிக்க  பினாங்கு  விரும்புகிறது – முதலமைச்சர்  தகவல்

ஜோர்ஜ் டவுன் , ஜன 17 – மாநில தேர்தலை நடத்துவதற்குப் பொருத்தமான தேதிக்கான தெளிவான விளக்கத்தை பினாங்கு பக்காத்தான் ஹராப்பான் எதிர்பார்ப்பதாக அதன் தலைவரும் முதலமைச்சருமான Chow Kon Yeow தெரிவித்திருக்கிறார். இவ்வாண்டு மத்தியில் மாநில தேர்தல் நடைபெற வேண்டுமென பினாங்கு பக்காத்தான் ஹராப்பான் விரும்புகிறது. எனவே மாநில தேர்தலுக்கான சட்டமன்றத்தைக் கலைக்கும் தேதியை முடிவு செய்வதில் கண்ணாமூச்சு விளையாட்டு தேவையில்லை என்று அவர் வலியுறுத்தினார். பினாங்கு சட்டமன்றத்தை கலைக்கும் தேதி தேவையேற்பட்டால் முன்கூட்டியே முடிவு செய்யப்பட வேண்டும் என Chow Kon Yeow கூறினார்.

 Tags
PRN

Pulau Pinang

said Chow

set a date


பால் அடைத்துக்  கொண்டதால்  குழந்தை  மரணம்

மலாக்கா , ஜூலை 25 – மலாக்காவில் Taman Desa Ayer Molek கில் குழந்தை பராமரிப்பாளரின் இல்லத்தில் விடப்பட்ட 11 மாத குழந்தை ஒன்று பால் அடைத்துக்கொண்டதால் உயிரிழந்தது. திங்கட்கிழமையன்று காலை 11 மணியளவில் தமது குழந்தை பராமரிப்பாளரிடம் இருந்து இது குறித்து தொலைபேசி அழைப்பை பெற்றதாக அக்குழந்தையின் தாயார் தெரிவித்தார். Sungai Udang கில் வேலைக்கு செல்வதற்கு முன் நேற்று காலை ஏழரை மணியளவில் தமது குழந்தையை அந்த பராமரிப்பாளரிடம் ஒப்படைத்ததாக பெயர் குறிப்பிட விரும்பாத அந்த பெண் தெரிவித்தார்.

தமது கணவர் Pulau Gadong கில் வேலை செய்து வருவதால் உடனடியாக தமது குழந்தையை அருகேயுள்ள பொது கிளினிக்கிற்கு கொண்டு செல்லும்படி குழந்தை பராமரிப்பாளரை கேட்டுக்கொண்டதாகவும் தமது குழந்தை கிளினிக்கிலிருந்து உடனடியாக மலாக்கா பொது மருத்துவமனைக்கு அனுப்பிவைக்கப்பட்டதாகவும் அங்கு தமது குழந்தை இறந்தது உறுதிப்படுத்தப்பட்டதாக அந்த பெண் கண்ணீர் மல்க தெரிவித்தார்.

 Tags
baby

choking

dies

melaka

milk


சிலாங்கூரில்   பக்காத்தான்  ஹராப்பான்   சின்னத்தை  பயன்படுத்த தேசிய முன்னணி தயாராகவில்லை

பெட்டாலிங் ஜெயா, மே 17 – எதிர்வரும் சிலாங்கூர் சட்டமன்ற தேர்தலில் பக்காத்தான் ஹராப்பான் சின்னத்தை பயன்படுத்துவதற்கு சிலாங்கூர் தேசிய முன்னணி இன்னும் தயாராகவில்லை. இவ்விரண்டு கூட்டணிகளும் இன்னமும் புதிதாக இருப்பதே இதற்கு காரணம் என சிலாங்கூர் தேசிய முன்னணியின் இளைஞர் பிரிவு தலைவர் Imran Tamrin தெரிவித்தார். பக்காத்தான் ஹராப்பான் சின்னத்தில் போட்டியிடுவது என முடிவு செய்யப்பட்டால் தேசிய முன்னணி தேர்தல் இயந்திரம் சிரமத்தை எதிர்நோக்கும் என அவர் கூறினார். எங்களது ஒத்துழைப்பு 2020 ஆம் ஆண்டு நவம்பர் மாதம்தான் தொடங்கியது. எங்களது ஆதரவாளர்களும் தலைமைத்துவமும் குறிப்பாக அடிமட்ட தொண்டர்கள் மத்தியில் தேசிய முன்னணியை தவிர இதர சின்னத்தை பயன்படுத்துவதற்கு இன்னும் தயாராகவில்லையென Imran Tamrin கூறினார்.

 Tags
BN not ready

in selangor polls

says youth chief

to use PH logo


பேரா சங்கீத சபா தமிழ்ப்பள்ளியில்  திருவள்ளுவர்  திருவுருவச் சிலை  அமைக்கப்பட்டது

ஈப்போ, ஜூன் 28 – தமிழுக்கு இணையில்லா செழுமையும் தமிழர்க்கு ஈடில்லா புகழையும் ஈட்டியதுடன், இனம், மொழி சமயம் , கடந்து உலக மக்கள் யாவர்க்கும் வாழ்க்கை நெறியினைப் புகட்டிய திருவள்ளுவருக்கு ஈப்போ பேரா சங்கீத சபா தமிழ்ப்பள்ளியில் உருவச்சிலை நிறுவப்பட்டது. ம.இ.கா. தேசிய உதவித் தலைவர் டத்தோஸ்ரீ எம். சரவணன் மற்றும் மாநில ஆட்சிக் குழு உறுப்பினர் ஏ. சிவநேசன், மல்லை தமிழ்சங்கத் தலைவர் சி.இ. சத்தியா முன்னிலையில் வி.ஜி.பி.உலகத் தமிழ்ச் சங்கத் தலைவர் டாக்டர் வி.ஜி. சந்தோசம் திருவள்ளுவர் உருவச்சிலையை அதிகாரப் பூர்வமாக திறந்து வைத்தார்.

இந்த நிகழ்வில பேசிய டத்தோஸ்ரீ சரவணன், திருவள்ளுவர் சிலையை நிறுவும் இந்த நாள் இப்பள்ளிக்கு இது வரலாற்றுப் பூர்வ நிகழ்வாக அமைந்துள்ளது என்றார். இந்த சிலை இப்பள்ளியில் நிறுவப்பட்டதன் மூலம் டுள்ளதின் வழி மாணவர்கள் திருகுறளை எளிதாக கற்பதற்கு மேலும் உந்துதலை ஏற்படுத்தும் என தாப்பா நாடாளுமன்ற உறுப்பினருமான டத்தோஸ்ரீ சரவணன் குறிப்பிட்டார். இந்த நிகழ்வில் டத்தோஸ்ரீ சரவணனிடம் பள்ளியின் தலைமையாசிரியர் கு. சூசீலா பள்ளியின் நடவடிக்கைக்கு முன் வைத்த நிதி கோரிக்கை ஏற்று உடனடியாக வெ. 10 ஆயிரம் வழங்கினார் .

இந்த நிகழ்வில் பேரா ஆட்சிக்குழு உறுப்பினர் சிவநேசன்

தமிழ்ப் பள்ளிகள் மூடப்படாமல் இருக்க இந்தியர்கள் தங்களுடைய பிள்ளைகளை தமிழ்ப்பள்ளிகளுக்கு தொடர்ந்து அனுப்பவேண்டும் என்று கேட்டுக்கொண்டார். பள்ளியின் தலைமையசிரியை கு. சுசிலாவின் வரவேற்புரையுடன் தொடங்கில் இந்த நிகழ்வில் , புந்தோங் சட்டமன்ற உறுப்பினர் துளசி மனோகரன் பள்ளி வாரியக் குழு தலைவருமான டாக்டர் வ. ஜெயபாலன் ஆகியோரும் இந்நிகழ்ச்சியில் உரையாற்றினர். பேரா தமிழ்ப்பள்ளியில் திருவள்ளுவர் சிலையை இலவசமாக வழங்கி பேராதரவு அளித்துள்ளதுடன் இந்த நிகழ்வில் கலந்துக்கொள்ள தமிழகத்தில் இருந்து வருகை அளித்துள்ள வி.ஜி் பி. உலகத் தமிழ்ச் சங்கத் தலைவர் டாக்டர் வி.ஜி. சந்தோசத்திற்கு பள்ளியின் சார்பில் டாக்டர் ஜெயபாலன் நன்றியைத் தெரிவித்துக்கொண்டார்.

 Tags
statue

Thiruvalluvar


6 வயது சிறுவன் துன்புறுத்தல் தம்பதியருக்கு 2 ஆண்டு சிறை

கோலாப்பிலா , செப் 21 ஆறு வயது சிறுவனை உடல்ரீதியாக துன்புறுத்திய குற்றத்தை ஒப்புக்கொண்ட திருமணமான தம்பதிக்கு இரண்டு ஆண்டுகள் சிறைத்தண்டணையை கோலாப்பிலாவிலுளள செஷன்ஸ் நீதிமன்றம் விதித்தது.

நீதிபதி Norma Ismil முன்னிலையில் குற்றஞ்சாட்டப்பட்ட 27 வயதுடைய Muhammad Aizat Zolkepli, மற்றும் 31 வயதுடைய Siti Norshakina Mohd Noor, ஆகியோர் தங்களுக்கு எதிரான குற்ச்சாட்டை மறுக்கவில்லை.

அச்சிறுவனின் தந்தை Muhammad Aizat Zolkepli Bahau விலுள்ள மரத்தூள் ஆலையில் வேலை செய்துவருகிறார். Siti Nor Shakina அச்சிறுவனின் வளர்ப்பு தாய் ஆவார். அவ்விருவரும் Bahau வில் Rumah Rakyat Jambu Lapan னில் உள்ள வீட்டில் மார்ச் மற்றும் செப்டம்பர் 12 ஆம் தேதிகளுக்கு இடையில் அந்த சிறுவனை துன்புறுத்தியதாக குற்றஞ்சாட்டப்பட்டனர். அந்த இருவருக்கும் ஒரு நபர் உத்தரவாத்தின் பேரில் தலா இரு ஆண்டுகள் 2,000 ரிங்கிட் நன்னடத்தை ஜாமினில் இருந்துவர வேண்டும் என நீதிபதி Norma உத்தரவிட்டார். அதோடு அவர்கள் 80 மணி நேரம் சமூக சேவையில் ஈடுபட வேண்டும் என்றும் உத்தரவிடப்பட்டனர்.

 Tags
for couple

six year old boy

Two years' jail

who abused


பாலர் பள்ளியில்  தீ விபத்து  36 சிறார்களும்   ஆசிரியர்களும்  உயிர் தப்பினர்

ஜோகூர் பாரு, மே 5 – ஜோகூர் பாரு, Jalan Banang 8, Taman Bukit Tiram மில் உள்ள இரண்டு மாடி வீட்டில் செயல்பட்டு வந்த பாலர் பள்ளியில் ஏற்பட்ட தீ விபத்தில் 36 சிறார்களும் ஆசிரியர்களும் உயிர் தப்பினர். தீ வேகமாக பரவி அருகேயுள்ள கதவுப் பகுதியிலிருந்து வெளியேற முடியாத சூழ்நிலை ஏற்படுவதற்கு ஒரு சில வினாடிகளுக்கு முன்னதாகவே Sri Orkid பாலர் பள்ளி மாணவர்களும் ஆசிரியர்களும் அங்கிருந்து வெளியேறினர். அந்த இரண்டு மாடி வீடு பாலர் பள்ளியாக மாற்றப்பட்டிருந்ததோடு அதன் கீழ் பகுதியில் பாலர் பள்ளி வகுப்புகள் நடைபெற்று வந்ததாக தீ மற்றும் மீட்புத்துறையின் தலைவர் Mohd Salleh Mohamed தெரிவித்தார். வகுப்பு நடைபெற்றுக்கொண்டிருந்தபோது காலை மணி 8,38 அளவில் அந்த வீட்டின் கீழ் தளத்தில் தீப்பற்றியதாக அவர் கூறினார். இரண்டாவது மாடிக்கு தீ பரவுவதற்கு முன் அந்த பாலர் பள்ளியின் ஆசிரியர்களும் மாணவர்களும் அங்கிருந்து வெளியேறினர்.

 Tags
36 Pre -Schoolers

kindergarden fire

teachers escape


காகிதத்தை உண்ணவும், பள்ளி சுவரை நக்கவும் – மாணவர்களுக்கு தலையாசிரியர் கொடுத்த தண்டனையால் ஜகார்த்தாவில் பரபரப்பு

ஜகார்த்தா அக் 2 – வில் ஆரம்ப பள்ளி ஒன்றில் குறும்புச் செய்த 3 மாணவர்களுக்கு சுவரை நக்கவும், காகிதத்தை உண்ணவும் என தலைமையாசிரியர் தண்டனை கொடுத்துள்ளார். இச்சம்பவம் குறித்து அம்மாணவர்கள் பெற்றோர்களிடம் தெரிவிக்கவே பெற்றோர்கள் போலிஸ் புகார் அளிக்க அப்பிரச்சனை பூதாகரமாக வெடித்துள்ளது.

கடந்த திங்கட்கிழமை பான உறிஞ்சியைக் கொண்டு மற்றவர்களின் மேல் தண்ணீர் உமிழ்ந்து விளையாடியதற்காக அந்த 3 மாணவர்களும் சம்பந்தப்பட்ட தலைமையாசிரியரால் தண்டிக்கப்பட்டனர். அவர்களில் ஒருவரை அத்தலைமையாசிரியர் அடித்தும் இருக்கின்றார்.

பெற்றோர்களிடையே இவ்விவகாரம் அதிருப்தியை ஏற்படுத்தியுள்ள நிலையில், போலிசார் விசாரணை மேற்கொண்டு வருகின்றனர்.

 Tags
oleh guru besar

Tiga murid sekolah rendah dihukum jilat dinding


ஜொகூர் சுல்தான் கிண்ண ஹாக்கிப் போட்டி இந்தியா, மலேசியா உட்பட முன்னாள் ஹாக்கி குழு அணிகள் பங்கேற்பு

கோலாலம்பூர், அக் 11 – இம்மாதம் 27ஆம் தேதி தேதி தொடங்கி நவம்பர் 4ஆம் தேதிவரை ஜோகூர் பாருவில் நடைபெறவிருக்கும் ஜொகூர் சுல்தான் கிண்ண ஹாக்கிப் போட்டியில் கலந்துகொள்வதை இந்திய ஹாக்கிக் குழு உறுதிப்படுத்தியுள்ளது. இப்போட்டிக்காக 20 பேர் கொண்ட விளையாட்டாளர்களை இந்தியா அறிவித்துள்ளது.

மினி உலகக் கிண்ண போட்டியாக வர்ணிக்கப்படும் 11-ஆவது முறையாக நடைபெறும் இந்த ஹாக்கிப் போட்டியில் முன்னாள் ஹாக்கி குழு அணிகள் பங்கேற்கின்றன. 2011-ஆம் ஆண்டு முதல் இந்தியா மற்றும் மலேசியாவுடன் பல முன்னணி அணிகள் கலந்துகொள்கின்றன.

11ஆவது ஆண்டாக நடைபெறும் இந்த போட்டியில் இந்தியாவும் பிரிட்டனும் மூன்று முறை வெற்றி பெற்றுள்ளன. ஆஸ்திரேலியா இரண்டு முறையும் ஜெர்மனியும் , மலேசியாவும் ஒரு முறையும் வெற்றி பெற்றுள்ளன.

அண்மையில் சீனாவில் நடைபெற்ற ஆசிய விளையாட்டுப் போட்டியில் இந்தியா தங்கப் பதக்கத்தை வென்றதைத் தொடர்ந்து அடுத்த ஆண்டு பாரிஸ் ஒலிம்பிக் போட்டிக்கு தகுதி பெற்றுள்ளது. இந்திய ஹாக்கிக் குழு ஜொகூர் சுல்தான் கிண்ண ஹாக்கிப் போட்டியிலும் இதர அணிகளுக்கு மிரட்டலாக திகழும் என எதிர்பார்க்கப்படுகிறது.

 Tags
india will take part

Johor cup Hockey Tournement


காரின் ‘போனட்” மீது நகைப் பெட்டியை விட்டுச் சென்ற வியாபாரி ; இழப்பை எதிர்நோக்கியுள்ளார்

கோலாலம்பூர், செப்டம்பர் 22 – நெகிரி செம்பிலான், சிரம்பான் 2, ஹிஜாயு குடியிருப்பு பகுதியில், கார் போனட்டில் வைக்கப்பட்டிருந்த, நகைகள் அடங்கிய பெட்டி சாலையில் விழுந்து காணாமல் போனதில், 44 வயது சுசியானா ஆஸ்மி எனும் வியாபாரி ஒருவர் ஆயிரக்கணக்கான ரிங்கிட் நஷ்டத்தை எதிர்நோக்கியுள்ளார்.

இம்மாதம் 20-ஆம் தேதி, காலை மணி ஏழுக்கும், பத்துக்கும் இடைப்பட்ட நேரத்தில் அச்சம்பவம் நிகழ்ந்தது.

காரின் போனட் மீது நகைப் பெட்டியை வைத்ததை மறந்து போன சுசியானா, தனது பிள்ளையை பள்ளியில் விட சென்ற போது அச்சம்பவம் நிகழ்ந்தது.

சாலையில் விழுந்து காணாமல் போன அந்த நகைப் பெட்டியில், ஆறு தங்கச் சங்கிலிகள், இரு வளையல்கள், ஏழு மோதிரங்கள் ஆகியவை இருந்ததாக கூறப்படுகிறது.

பள்ளியிலிருந்து வீடு திரும்பியவுடன் நகைப் பெட்டி காணாமல் போனதை அவர் உணர்ந்துள்ளார்.

வீடமைப்பு பகுதியிலிருந்து வெளியேறும் போது சுசியானா கார் போனட் மீது அந்த நகைப்பெட்டி இருந்தது, அங்கு பொருத்தப்பட்டிருந்த CCTV இரகசிய கண்காணிப்பு காமிரா பதிவில் தெரிய வந்துள்ளது, எனினும், பாலர் பள்ளியை சென்றடைந்த போது அந்த நகைப்பெட்டியை காணவில்லை என்பது அங்கிருந்த CCTV பதிவு வாயிலாக கண்டறியப்பட்டுள்ளது.

அதனால், அந்த நகைப் பெட்டி குறித்து தகவல் அறிந்த பொதுமக்கள், 013-5332151 எனும் எண்களில் சுசியானா தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
atas bonet kereta

Peniaga rugi tertinggal kotak barang kemas


இந்திய சமூக உறுப்பினர்களை ஒதுக்குவதா? பி.கே.ஆர் முன்னாள் துணைச்செயலாளர் JenaPala கட்சியிலிருந்து   விலகினார்

கோலாலம்பூர், ஆக 22 – மாநில ஆட்சிக்குழு உறுப்பினர்களை நியமிப்பதில் இந்திய சமூகத்தை சேர்ந்த உறுப்பினர்களை புறக்கணிப்பதாக கூறி PKR முன்னாள் துணைச் செயலாளர் P. Jenapala கட்சியிலிருந்து விலகுவதாக அறிவித்திருக்கிறார். சிலங்கூரில் நடைபெற்ற மாநில தேர்தலில் இந்திய சமூகத்தினர் வழங்கிய ஆதரவினால் பல்வேறு சட்டமன்ற தொகுதிகளை பி.கே.ஆர் கட்சி வெற்றி பெற்ற போதிலும் இந்திய சமூகத்தை சேர்ந்த உறுப்பினர்களை ஓரம் கட்டும் போக்கினால் தாம் விரக்தியும் ஏமாற்றமும் அடைந்துவிட்டதாக Jenapala கூறினார். அண்மையில் நடைபெற்ற சட்டமன்ற தேர்தலில் இந்திய வாக்காளர்களின் வாக்குகளால்தான் பி.கே.ஆர் பல தொகுதிகளை வென்றது. இம்முறை மாநில சட்டமன்ற தேர்தலில் போட்டியிடுவதில்லை என்ற ம.இ.காவின் முடிவினால் பி.கே.ஆர் கட்சியின் இந்திய தலைவர்கள் கட்சிக்கு ஆதரவை திரட்டுவதில் கடுமையாக உழைத்தனர். சீன வாக்குகளை பெறுவதில் மட்டுமே DAP கவனம் செலுத்தியது. ஆனால் சிலங்கூர் ஆட்சிக்குழு உறுப்பினராக இந்திய சமூகத்தின் ஒரு பிரதிநிதியைக் கூட பி.கே.ஆர் நியமிக்கவில்லையென JenaPala கூறினார்.

பெரிக்காத்தான் நேசனலை விட தம்மை கூடுதலான மலாய்க்காரர் மற்றும் இஸ்லாமியர் என்ற அன்வார் இப்ராஹிம் காட்டி வருவதால் அவர் தவறான பாதையை தேர்ந்தெடுக்கிறார் என்ற எச்சரிக்கையை இந்திய சமூகம் வெளிப்படுத்துவதற்கு நேரம் வந்துட்டதாக Jenapala தெரிவித்தார். இதற்கு முன் பி.கே,ஆர் கட்சியின் ஆயுள் கால உறுப்பினரான Jenapala கட்சியிலிருந்து விலகும் தமது முடிவு குறித்த கடிதத்தை ஆகஸ்டு 15ஆம்தேதி பி.கே.ஆர் தலைமைச் செயலாளர் Saifuddin Nasution னுக்கு அனுப்பிவிட்டதாக இணையத்தள பதிவேடு ஒன்றிடம் அவர் தெரிவித்துள்ளார்.

 Tags
bekas pemimpin umum keluar parti

Dakwa PKR sisih

wakil India


1.7 டன் மதிப்பிலான கால்நடை தீவனங்கள் பறிமுதல்

பட்டர்வெர்த் , ஜூன் 20 – அனுமதியின்றி இறக்குமதி செய்யப்பட்ட 1,715 கிலோ கிராம் எடையிலான கால்நடை தீவனங்களை கடந்த ஞாயிற்றுக்கிழமை , பினாங்கு துறைமுகத்தில், மலேசிய கண்காணிப்பு மற்றும் தடுப்பு பிரிவு பறிமுதல் செய்துள்ளது.

பறிமுதல் செய்யப்பட்ட 1,715 கிலோ கிராம் எடையுள்ள கால்நடை உணவுகள் சுமார் 55,605.09 ரிங்கிட் மதிப்புடையது என கணிக்கப்பட்டுள்ளது.

கால்நடைத் தீவனத்தை இறக்குமதி செய்வதற்கான முறையான அனுமதி பத்திரத்தை சமர்பிக்காத நிலையில் , குற்றம் நிரூபிக்கப்பட்டால் 100,000 ரிங்கிட்டிற்கு மேல் அபராதம், 6 ஆண்டுகள் சிறைத்தண்டனை அல்லது இரண்டும் விதிக்கப்படலாம் என தெரிவிக்கப்பட்டுள்ளது.

 Tags
1.7 tonnes worth

of pet food

seized


சுற்றுப்பயணியிடம் ஆபாச ‘சேட்டை’ புரிந்த முக்குளிப்பு பயிற்றுனர் கைது

சபா, செம்பூர்னாவில், சீன பெண் சுற்றுப் பயணியிடம் ஆபாசமாக நடந்து கொண்டதாக நம்பப்படும் முக்குளிப்பு உதவி பயிற்றுனர் ஒருவன் கைது செய்யப்பட்டான்.

நேற்றிரவு மணி 10.03 வாக்கில், சம்பந்தப்பட்ட பெண் சுற்றுப் பயணி செய்த புகாரை அடுத்து, உடனடியாக கைது செய்யப்பட்ட அந்த 27 வயது உள்நாட்டு ஆடவன், விசாரணைக்காக இம்மாதம் 11-ஆம் தேதி வரையில் தடுத்து வைக்கப்பட்டிருப்பதை, செம்பூர்னா மாவட்ட இடைக்கால போலீஸ் தலைவர் அசிஸ்டன் சுப்ரிடெண்டன் அரிப் அப்துல் ரசாக் உறுதிப்படுத்தினார்.

கடந்த வாரம் வெள்ளிக்கிழமை, பிற்பகல் மணி ஒன்று வாக்கில், தீவு ஒன்றின் நீரிணைப் பகுதியில், ‘ஸ்கூபா’ ஆழ்கடல் முக்குளிப்பு நடவடிக்கையின் போது, சம்பந்தப்பட்ட ஆடவன் தம்மை பல முறை முத்தமிட்டு பலாத்காரம் செய்ததாக, அந்த 25 வயது சீன பெண் தமது புகாரில் குறிப்பிட்டுள்ளார்.

அதன் பின்னர் தாவாவ் விமான நிலையம் வாயிலாக கோலாலம்பூருக்கு பயணமான அப்பெண், அங்கிருந்து தாயகம் திரும்பிவிட்டதாக கூறப்படுகிறது.

முன்னதாக, முக்குளிப்பு நடவடிக்கையின் போது, பெண் சுற்றுப் பயணியை ஆடவன் ஒருவன் முத்தமிடும் புகைப்படங்களும், அது தொடர்பில் அவ்விருவருக்கும் இடையில் நடைபெற்ற உரையாடல் பதிவும், போலீஸ் புகாரும் முகநூலில் வைரலானது குறிப்பிடத்தக்கது.

 Tags
assistant

by police

coach arrested

diving

Tourists molested


துனிசியா  கடல் பகுதியில்  குடியேறிகளை  ஏற்றிச் சென்ற கப்பல் கவிழ்ந்தது நால்வர் மரணம்  51 பேர் காணவில்லை

துனிஸ், ஆக 7 – குடியேறிகளை ஏற்றிச் சென்ற கப்பல் ஒன்று துனிசியாவின்

Kerkennah தீவு கடல் பகுதியில் மூழ்கியதில் நால்வர் மரணம் அடைந்த வேளையில் இதர 51 பேர் காணவில்லையென அறிவிக்கப்பட்டுள்ளது. அந்த கப்பலில் இருந்த அனைத்து பயணிகளும் Sahara ஆப்பிரிக்க வட்டாரத்தை சேர்ந்தவர்கள் என அதிகாரிகள் தெரிவித்தனர். இவ்வாண்டு ஜனவரி 1 ஆம் தேதியிலிருந்து ஜூலை 20 ஆம் தேதிவரை கடலில் மூழ்கிய 901 குடியேறிகளின் உடல்களை துனிசிய கடலோர பாதுகாப்பு அதிகாரிகள் மீட்டுள்ளனர். ஆப்பிரிக்கா மற்றும் மத்தியகிழக்கு நாடுகளைச் சேர்ந்தவர்கள் ஐரோப்பாவில் வளமான வாழ்க்கையை தேடி குடியேறிகள் படகில் செல்வதால் வட ஆப்பிரிக்க நாடான துனிசியா குடியேறிகள் பிரச்சனையை எதிர்நோக்கியுள்ளது.

 Tags
4 dead

51 missing after migrant ship

sinks off Tunisian coast


சபாவில் வெள்ளத்தால் பாதிக்கப்பட்டவர்களின் எண்ணிக்கை அதிகரிப்பு ; ஜொகூரில் மாற்றமில்லை

சபாவில், இன்று காலை மணி எட்டு வரையில், வெள்ளத்தால் பாதிக்கப்பட்ட, 165 குடும்பங்களை சேர்ந்த 535 பேர், ஒன்பது துயர் துடைப்பு மையங்களில் தங்கியுள்ளனர். அது நேற்றிரவு பதிவுச் செய்யப்பட்ட 478 பேருடன் ஒப்பிடுகையில் அதிகமாகும்.

தெலுபிட்டில் மிக அதிகமாக 208 பேர் வெள்ளத்தால் பாதிக்கப்பட்டுள்ளனர். பைதான், பெலுரான், பியூஃபோர்ட் ஆகிய மாவட்டங்களிலும் வெள்ளத்தால் பாதிக்கப்பட்டவர்களின் எண்ணிக்கை அதிகரிக்கலாம் என கூறப்படுகிறது.

இதனிடையே, ஜொகூரில் திறக்கபட்டுள்ள எட்டு துயர் துடைப்பு மையங்களில், 264 குடும்பங்களை சேர்ந்த 925 பேர் தங்கியுள்ளனர்.

அவர்கள் அனைவரும் பத்து பஹாட் மற்றும் செகாமாட் மாவட்டங்களை சேர்ந்தவர்கள் ஆவர்.

பெக்கேக் ஆற்று நீரின் அளவு இன்னமும் அபாய நிலையிலேயே பதிவாகியுள்ளது.

 Tags
Number of flood evacuees rises in Sabah

unchanged in Johor


ஜொகூரில் சிங்கப்பூர்  MPV வாகனம்  லோரியுடன்  மோதியது  மூன்று  பெண்கள் மரணம்

கோத்தா திங்கி, ஆக 29 – சிங்கப்பூரில் பதிவு செய்யப்பட்ட MPV வாகனம் ஜாலான் கோத்தா திங்கி – குளுவாங் சாலையின் 56.7 ஆவது கிலோமீட்டரில் லோரியுடன் மோதிய விபத்தில் அந்த MPV வாகனத்தில் இருந்த பயணிகளில் மூன்று பெண்கள் மரணம் அடைந்தனர். Bandar Tenggara வில் Cenah செம்பனை தோட்டத்திற்கு அருகே அந்த விபத்து நிகழ்ந்ததாக கோத்தா திங்கி ஓ.சி.பி.டி சூப்பிரடண்ட் Hussin Zamora தெரிவித்தார். குளுவாங்கிலிருந்து

Bandar Tengggara வை நோக்கி சென்று கொண்டிருந்த Honda Freed MPV வாகனம் Bandar Tenggara விலிருந்து Kluang கை வந்துகொண்டிருந்த லோரியில் நேருக்கு நேர் மோதியதாக தொடக்கக் கட்ட விசாரணையில் தெரியவருவதாக அவர் கூறினார்.

அந்த MPV வாகனம் ஒரு லோரியை முந்திச் செல்ல முயன்றபோது எதிரே வந்த லோரியுடன் மோதியது. அந்த வாகனத்தில் இருந்த இரண்டு சிங்கப்பூரியர்களுடன் சிங்கப்பூரில் நிரந்தர குடியிருப்பு தகுதியை கொண்டிருந்த மலேசிய பெண் ஒருவரும் விபத்து நிகழ்ந்த இடத்திலேயே உயிரிழந்ததாக சூப்பிரடண்ட் Hussin தெரிவித்தார், அந்த விபத்தில் காயம் அடைந்த 59 வயதுடைய சிங்கப்பூரைச் சேர்ந்த MPV ஓட்டுனரும் 49 வயதுடைய லோரி ஓட்டுனரும் ஆம்புலன்ஸ் வண்டியின் மூலம் கோத்தா திங்கி மற்றும் குளுவாங் மருத்துவமனைகளுக்கு கொண்டுச் செல்லப்பட்டனர்.

 Tags
in car crash with lorry in Johor

Three woman killed


விமான  பயணி மீது சிறுநீர் கழித்த விவகாரம் மெத்தன போக்கை  ஏர் இந்திய தலைவர் சாடினார்

புதுடில்லி, ஜன 9 – நியூயார்க் நகரிலிந்து புதுடில்லிக்கான ஏர் இந்திய விமானப் பயணத்தின்போது வயதான பெண் பயணி மீது சிறுநீர் கழித்த ஆடவர் விவகாரத்தில் ஏர் இந்தியா விரைவான நடவடிக்கையை எடுத்திருக்க வேண்டும் . ஆனால் ஏர் இந்தியா விமான பணியாளர்கள் மெத்தனமாக இருந்ததை என ஏர் இந்தியா மற்றும் Tata Sons நிறுவனத்தின் தலைவரான N. Chandrasekaran ஒப்புக் கொண்டார். உண்மையில் இந்த சம்பவத்தில் விவேகமான நடவடிக்கை எடுப்பதில் ஏர் இந்தியா தவறிவிட்டது என்பதை முதல் முறையாக அவர் பகிரங்கமாக ஒப்புக்கொண்டார்.

இதனிடையே இப்படியொரு சம்பவம் நடந்த பிறகு புதுடில்லி விமான நிலையம் சென்றடைந்தவுடன் அந்த நபரை கைது செய்யும்படி தாம் கேட்டுக்கொண்டபோதிலும் ஏர் இந்தியா விமான ஊழியர்கள் அந்த ஆடவருடன் சமரசம் செய்துகொள்ளும்படி தம்மை வலியுறுத்தியதாக அந்த வயதான பயணி தமது போலீஸ் புகாரில் கூறியுள்ளார். அதோடு அந்த ஆடவர் சிறுநீர் கழித்திருந்த போதிலும் தமது இருக்கையை தூய்மைப்படுத்திவிட்டு அதன் மேல் துணியை போட்டு உட்காரும்படி பணிப்பெண்கள் கேட்டுக்கொண்டனர். ஆனால் முதல் வகுப்பு பிரிவில் இருக்கை இருந்தும், தம்மை அங்கு உட்கார வைப்பதற்கு வாய்ப்பு வழங்காமல் சிறுநீர் துர்நாற்றம் வீசும் இருக்கையிலேயே உட்காரச் செய்த நடவடிக்கையையும் அந்த மாது சாடினார்.

 Tags
affair

air india

chairman

cursed

Flight

passed

passenger

Reluctance

urine


ஆற்றில் தவறி விழுந்து முனிஸ்வரன் மரணம்

இஸ்கண்டார் புத்ரி, ஜூன் 3 – ஜொகூர், இஸ்கண்டார் புத்ரியில் உள்ள சுங்கை பூலாய் ஆற்றில் தவறி விழுந்த 38 வயது முனிஸ்வரன் என்பவர் உயிரிழந்துள்ளார். நண்பர்களுடன் ஆற்றின் அருகே பொழுதுபோக்கு நடவடிக்கையில் ஈடுபட்டிருந்த சமயத்தில் மதியம் 3.30 மணியளவில் எதிர்பாரா விதமாக இத்துயரச் சம்பவம் நிகழ்ந்துள்ளது. மீட்புத் துறைக்கு தகவல் தெரிவிக்கப்பட்டு மாலை 7 மணியளவில் முனிஸ்வரனின் உடல் ஆற்றின் 3 மீட்டர் ஆளத்திலிருந்து மீட்கப்பட்டது.

 Tags
Drowned

man

recover body

rescuers

Sungai Pulai


அரசுப் பள்ளிகளில்  சமயக் கல்வி   தொடர்பில்  மௌனம் ஏன்? – டாக்டர் ராமசாமி

கோலாலம்பூர், ஆக 25 – அரசு பள்ளிகளில் அறிமுகப்படுத்தப் போகும் புதிய “இமாம் அல்-நவாவியின் 40 ஹதீஸ் தொகுதி” பற்றி பிரதமர் அன்வார் இப்ராஹிம் அல்லது கல்வி அமைச்சர் ஃபட்லினா சிடேக் பொதுமக்களுக்கு விளக்க வேண்டும். சமயக் கல்வித் தொகுதி என்பது முஸ்லீம் மாணவர்களுக்கானதா அல்லது அனைத்து மாணவர்களுக்கானதா என்பது தெளிவாகத் தெரியவில்லை என பினாங்கு முன்னாள் துணை முதலமைச்சர் டாக்டர் ராமசாமி தெரிவித்திருக்கிறார். தற்போது, கல்வித் துணை அமைச்சர் லிம் ஹுய்

வெளியிட்ட அறிக்கையைத் தவிர, கல்வி அமைச்சின் உயர்மட்ட அரசு ஊழியர்கள் உள்ளிட்ட உயர்மட்டத் தலைவர்கள் ஏன் இந்த கல்வித் தொகுதி குறித்து வாய் திறக்கவில்லை.

பௌத்தம், கிறிஸ்தவம், இந்து மதம், சீக்கியம் மற்றும் தாவோயிசம் பற்றிய மலேசிய ஆலோசனைக் குழு (MCCBCHST) பொதுப் பள்ளிகள், தேசிய மற்றும் தேசிய வகை பள்ளிகளில் ஹதீஸ் தொகுதி அறிமுகப்படுத்தப்பட்டதன் அரசியலமைப்புச் சட்டத்திற்கு முரணான கேள்வியை ஏன் எழுப்பியது என்பதை இது விளக்கலாம். இதில் தாய்மொழிக்கல்வியில் இயங்கும் சீன,தமிழ்ப்பள்ளிகளும் அடங்கும். ஹதீஸ் தொகுதி முஸ்லிம் மாணவர்களுக்கு மட்டுமே என்று ஹுய் யிங் கூறியிருக்கிறார். அப்படியிருக்கும்போது மலாய் மற்றும் முஸ்லீம் அல்லாத மாணவர்கள் பெரும்பான்மையாக இருக்கும் தமிழ் சீனப் பள்ளிகளில் அறிமுகப்படுத்த வேண்டிய அவசியம் என்ன என்றும் தமது முகநூலில் பதிவேற்றம் செய்த அறிக்கையில் டாக்டர் ராசமாமி வினவினார்.

 Tags
in government schools - Dr. Ramasamy

regarding religious education

Why silence


தாமான் யால் இடைநிலைப் பள்ளியின் கணினி கூடத்தில் தீ ; உயிருடற் சேதம் எதுவும் ஏற்படவில்லை

தலைநகர், Taman Yarl இடைநிலைப் பள்ளியின், கணினி உபரிப் பாகங்களை வைக்கும் கிடங்கில் கடந்த வெள்ளிக்கிழமை தீ ஏற்பட்டது.

அந்த தீ விபத்து குறித்து காலை மணி 7.26 வாக்கில் அவசர அழைப்பு கிடைத்தவுடன் 15 தீயணைப்பு வீரர்கள் சம்பவ இடத்திற்கு விரைந்ததாக, கோலாலம்பூர் தீயணைப்பு மீட்புத் துறை பேச்சாளர் ஒருவர் தெரிவித்தார்.

20 அடி நீலமும், 20 அடி அகலமும் கொண்ட கணினி கிடங்கில் பரவிய தீ காலை மணி 7.42 வாக்கில் முழுமையாக கட்டுப்பாட்டுக்குள் கொண்டு வரப்பட்டது.

கணினி கிடங்கின் 60 விழுக்காடு பகுதி தீக்கிரையான வேளை ; உயிருடற் சேதம் எதுவும் ஏற்படவில்லை. தீக்கான காரணம் ஆராயப்பட்டு வருகிறது.

 Tags
caught

Computer

Fire

SMK

store

Taman Yarl


விமானத்தில் முதியவருக்கு முதலுதவி செய்து காப்பாறிய மலேசிய மருத்துவர் ;  குவியும் பாராட்டு

பெட்டாலிங் ஜெயா, செப்டம்பர் 29 – கர்ப்பமாக இருக்கும் போதிலும், அண்மையில் விமானத்தில் மயங்கி விழுந்த வயதான பயணி ஒருவரை காப்பாற்றிய மலேசிய மருத்துவர் ஒருவருக்கு, அது தடையாக அமையவில்லை.

இஸ்தான்புல்லில் இருந்து கோலாலம்பூருக்கு பயணமான விமானத்தில் நிகழ்ந்த அச்சம்பவத்தை, அதே விமானத்தில் பயணித்த மலேசியரான Mohsen Alkaff என்பவர் தனது X சமூக ஊடகத்தில் பகிர்ந்துள்ளதை தொடர்ந்து, சம்பந்தப்பட்ட பெண் மருத்துவருக்கு பாராட்டுகள் குவிகின்றன.

விமான பயணத்தின் போது, துருக்கியேவிலிருந்து கோலாலம்பூருக்கு பயணமான மூதாட்டி ஒருவர், உயர் இரத்த அழுத்தம் காரணமாக, திடீரென மயங்கி விழுந்ததாக அந்த பதிவில் குறிப்பிடப்பட்டுள்ளது.

அதனால், “முதலில் விமானத்தில் பதற்றம் நிலவினாலும், டாக்டர் சஸ்வானி எனும் அந்த மலேசிய மருத்துவர் உடனடியாக உதவிக்கு வந்தவுடன், நிலையை மெல்ல அமைதியானது. டாக்டர் சஸ்வானியை நினைத்து நான் உண்மையிலேயே பெருமைக் கொள்கிறேன்” என Mohsen குறிப்பிட்டுள்ளார்.

26 வாரம் கர்ப்பினியான டாக்டர் சஸ்வானி, சிரம்பானிலும், ரெம்பாவிலும் தனியார் கிளினிக்குகளை நடத்தி வருவதாக கூறப்படுகிறது.

மகளிர், குழந்தைகள் மற்று தோல்நல துறையில் நிபுணத்துவம் பெற்ற மருத்துவர் சஸ்வானி செய்த உடனடி உதவி, இணையப் பயனர்களின் பாராட்டுகளையும், வாழ்த்துகளையும் பெற்று வருகிறது.

“உண்மையான உழைப்பு மற்றும் உதவி வாயிலாக, நீங்கள் ஒட்டு மொத்த மலேசியர்களுக்கும் பெருமை சேர்த்துள்ளீர்கள்” என ஒருவர் பதிவிட்டுள்ள வேளை ;

“கேட்காமல் உதவுவது தான் மலேசியர்களின் குணம்” என மற்றொருவர் பாராட்டியுள்ளார்.

 Tags
for RM540000 ransom

Nine charged with kidnapping woman


கண்டம் விட்டு கண்டம் பாயும் ஏவுகணை ; பாய்ச்சி வட கொரியா சோதனை

ஜப்பானிய கடல் பகுதியில், கண்டம் விட்டு கண்டம் பாயும் ஏவுகணையை பாய்ச்சி வட கொரியா சோதனை செய்துள்ளது.

உள்நாட்டு நேரப்படி, நேற்று அந்த சோதனை நடவடிக்கை மேற்கொள்ளப்பட்டதாக, தென் கொரிய இராணுவம் தெரிவித்தது.

அமெரிக்காவுக்கும், தென் கொரியாவுக்கும் இடையில் இராணுவ பயிற்சி நடைபெற்று வரும் நிலையில், பியோங்யாங் அந்த சோதனையை நடத்தியுள்ளது.

அவ்விரு நாடுகளுக்கு இடையில், மேற்கொள்ளப்படும் இராணுவப் பயிற்சிகள் எப்பொழுதும் வடகொரியாவை எச்சரிலூட்டுவதாக கருதப்படுகிறது.

அதனால், அதற்கு பதிலடி கொடுக்கும் வகையில், அனைத்துலக தடைகளை மீறி வட கொரியா ஏவுகணை சோதனைகளை மேற்கொள்வதும் வழக்கமாகியுள்ளது.

நேற்று சோதனைக்கு உட்படுத்தப்பட்ட ஏவுகணை, கொரிய தீபகற்பத்தின் வான் பகுதியை கடந்து சென்றதாக கூறப்படுகிறது.

எனினும், வட கொரியாவின் அந்த சோதனை குறித்து கருத்துரைக்க வாஷிங்டன் மறுத்து விட்டது.

 Tags
ballistic missile;

Boichi North Korea

Intercontinental

test


அம்னோ தலைமை செயலாளராக அஸ்ராவ் வஜ்டி நியமனம்.

கோலாலம்பூர், மார்ச் 22 – அம்னோ இளைஞர் பிரிவின் முன்னாள் தலைவரான

Asyraf Wajdi Dusuki கட்சியின் புதிய தலைமை செயலாளராக நியமிக்கப்பட்டுள்ள வேளையில் தகவல் பிரிவு தலைவராக Azalina Othman நியமிக்கப்பட்டுள்ளார். அவர்களது நியமனங்களை இன்று நடைபெற்ற அம்னோ உச்சமன்ற கூட்டம் அங்கீகரித்தது. அண்மையில் நடைபெற்ற கட்சி தேர்தலில் Asyraf Wajdi உயர் பதவிக்கு போட்டியிடவில்லை.

Ahmad Maslan உச்சமன்ற உறுப்பினராகிவிட்டதைத் தொடர்ந்து அவருக்கு பதில் தலைமை செயலாளர் பதவிக்கு Asyraf Wajdi நியமிக்கப்பட்டுள்ளார். இஷாம் ஜாலில் உச்சமன்ற உறுப்பினராக தேர்ந்தெடுக்கப்பட்டதைத் தொடர்ந்து அவருக்கு பதிலாக Azalina Othman தகவல் பிரிவுத் தலைவராக நியமிக்கப்பட்டுள்ளார்.

 Tags
appointed

Asyraf Wajdi

Azalina

info chief

sec-gen

umno


ஆங் சான் சூச்சி சிறையிலிருந்து வேறு இடத்திற்கு மாற்றப்பட்டார் ; கட்சி வட்டாரம் தகவல்

யாங்கூன், ஜூலை 28 – 2021-ஆம் ஆண்டு, இராணுவ புரட்சியின் வாயிலாக, பதவி வீழ்த்தப்பட்ட மியன்மார் ஜனநாயக போராட்டவாதியும், அமைதிக்கான நோபல் பரிசை வென்றவருமான ஆங் சான் சூச்சி சிறையிலிருந்து, அரசாங்க கட்டடம் ஒன்றுக்கு மாற்றப்பட்டுள்ளதாக, அவரது கட்சி வட்டாரம் தெரிவித்துள்ளது.

கடந்த திங்கட்கிழமை இரவு, உயர் பாதுகாப்பு அம்சங்கள் நிறைந்த அரசாங்க கட்டடத்திற்கு அவர் அழைத்துச் செல்லப்பட்டதாக கூறப்படுகிறது.

2021-ஆம் ஆண்டு,பிப்ரவரி முதலாம் தேதி, ஆட்சி கவிழ்பிற்கு பின்னர், சூச்சி ஒருமுறை மட்டுமே பொதுவில் காணப்பட்டார்.

அந்த ஆட்சிக் கவிழ்ப்பு, தென்கிழக்காசிய நாடான மியன்மாரை மிகப் பெரிய நெருக்கடியில் மூழ்கடித்தது. அதனால் பத்து லட்சத்துக்கும் அதிகமானோர் அந்நாட்டை விட்டு இடம்பெயர்ந்ததாக, ஐநாவின் புள்ளி விவரம் குறிப்பிடுகிறது.

இந்நிலையில், மியன்மாரின் கீழ்நிலை சபாநாயகரை சூச்சி சந்தித்ததாகவும், சீனாவின் ஆசிய விவகாரங்களுக்கான சிறப்பு தூதர் சிறப்பு தூதர் டெங் சிஜூவானை விரைவில் சந்திப்பார் எனவும், கட்சி வட்டாரம் உறுதிப்படுத்தியுள்ளது.

ஜுந்தா இராணுவத்தால் கைதுச் செய்யப்பட்டதிலிருந்து, ஏறக்குறைய அன்றாடம் சூச்சி விசாரணையில் கலந்து கொள்ள வேண்டியிருந்தது. அதனால்

78 வயதான சூச்சியின் உடல்நிலை குறித்து கவலைகள் எழுந்தன.

ஊழல், சட்டவிரோத வாக்கி டாக்கிகளை வைத்திருந்தது மற்றும் கொரோனா வைரஸ் கட்டுப்பாடுகளை மீறியது உள்ளிட்ட குற்றச்சாட்டுகளுக்காக சூச்சிக்கு 33 ஆண்டுகள் சிறைத்தண்டனை விதிக்கப்பட்டுள்ளது.

சூச்சிக்கு எதிரான விசாரணை ஒரு ஏமாற்று வேலை எனவும், பிரபலமான தலைவரை அரசியலில் இருந்து முடக்க வடிவமைக்கப்பட்ட ஒரு கருவி எனவும் மனித உரிமை அமைப்புகள் குற்றம் சாட்டியிருந்தன என்பது குறிப்பிடத்தக்கது.

 Tags
Aung San Suu Kyi

moved from prison:

Myanmar's

Party official


ஊதா , ஆரஞ்சு நிறத்தில்  காலிஃபிளவர்கள்

கொல்கத்தா, ஜன 30 – பொதுவாக வெள்ளை நிறத்திலான காலிஃபிளவரையே (cauliflowers) நாம் அதிகம் பார்த்திருப்போம். அந்த காய்கறி ஊதா, ஆரஞ்சு நிறங்களிலும் கிடைக்குமென்று தெரியுமா ?

அதுவும் இந்தியா கொல்கத்தாவில் , சந்தைகளில் ஊதா , ஆரஞ்சு நிறத்திலான காலிஃபிளவர்கள் விற்கப்படுவது வழக்கமான ஒன்றாகும். தாவர உற்பத்தியாளர்களால் இயற்கையாக உருவாக்கப்பட்ட இந்த ஊதா, ஆரஞ்சு நிறத்திலான காலிஃபிளவர்களை ,கொல்கத்தாவில் பெரிய அளவில் நடவு செய்து விற்பனை செய்து வருகிறார் விவசாயி பிரமதா மாஜி.

 Tags
62-year-old

cultivates orange

Kolkata farmer

purple cauliflowers


எம்.ஏ,சி,சியின்  தவைவராக  மேலும்  ஒரு ஆண்டிற்கு அசாம் பாக்கி நீட்டிப்பு

கோலாலம்பூர், மே 10 – எம்.ஏ.சி.சியின் தலைவர் Azam Baki யின் ஒப்பந்தகால சேவை மேலும் ஒரு ஆண்டு காலத்திற்கு நீட்டிக்கப்பட்டுள்ளது. அவரது சேவைக் கால உடன்பாடு மே 12ஆம்தேதியோடு முடிவடைவதாக இருந்தது. இதற்கு முந்தைய பக்காத்தான ஹரப்பான் அரசாங்கம் கவிழ்ந்ததைத் தொடர்ந்து அப்போது எம்.ஏ.சி.சி தலைவராக இருந்த லப்திபா கோயா பதவி விலகினார். அதனைத் தொடர்ந்து 2020 ஆம் ஆண்டு மார்ச் 9ஆம் தேதி எம்.ஏ.சி.சி தலைவராக Azam Baki நியமிக்கப்பட்டார்.

 Tags
as MACC

Azam’s

by 1 year

chief

contract

extended


பல்வேறு  போதைப் பொருள் குற்றங்களுக்காக   அரசு ஊழியர்களில்  188 பேர் கைது

கோலாலம்பூர், மே 5 – இவ்வாண்டின் முதல் நான்கு மாதங்களில் போதைப் பொருள் தொடர்பான பல்வேறு குற்றங்களுக்காக அரசு ஊழியர்களில் 188 பேரை போலீசார் கைது செய்தனர். அவர்களில் நால்வர் 1985 ஆம் ஆண்டின் சிறப்பு தடுப்பு நடவடிக்கை சட்டத்தின் அபாயகரமான போதை பொருள் 3 ஆவது விதியின் கீழ் கைது செய்யப்பட்டாக புக்கிட் அமான் போதைப் பொருள் விசாரணை துறை வெளியிட்ட அறிக்கையில் தெரிவித்துள்ளது . இந்த காலக்கடடத்தில் போதைப் பொருள் தொடரபான பல்வேறு குற்றங்களுக்காக 62,132 பேர் கைது செய்யப்பட்டதோடு 7,917 கிலோகிரேம கஞ்சா மற்றும் 1,387 லிட்டர் திரவ மய போதைப் பொருளும் பறிமுதல் செய்யப்பட்டதாக புக்கிட் அமான் தெரிவித்துள்ளது.

 Tags
188 civil Servant

drug offences

held for various

since January


நொறுங்கிய விமானத்தின் கருப்பு பெட்டி கண்டுபிடிப்பு

ஷா ஆலாம், ஆக 18 – நேற்று லங்காவியிலிருந்து புறப்பட்டு சுபாங் விமான நிலையத்தில் தரையிறங்குவதற்கு முன் திடீரென எல்மினா நெடுஞ்சாலை அருகே விழுந்து நொறுங்கி தீக்கிரையான விமானத்தின் கருப்புப் பெட்டி கண்டுபிடிக்கப்பட்டுள்ளது.

விமானி அறையின் குரல் பதிவான அக்கருப்புப் பெட்டி வான் விபத்து புலனாய்வுப் பிரிவால் நேற்றிரவு 10.20மணிக்கு கண்டுபிடிக்கப்பட்டதாக சிலாங்கூர் போலிஸ் தலைவர் டத்தோ ஹுசாய்ன் ஒமார் கான் (Hussein Omar Khan) தெரிவித்திருக்கிறார்.

Flight data recorder எனப்படும் விமானப் பயண விபரப் பதிவு இன்னும் தேடப்பட்டு வருகிறது.

அவ்விமானத்தில் பயணித்த 8 பேரும் சாலையில் பயணித்துக் கொண்டிருந்த ஒரு கார் ஓட்டுனர் மற்றும் மோட்டார் சைக்களோட்டி என மொத்தம் 10 பேர் அவ்விபத்தில் பலியாகினர்.

அதில் உயிரிழந்தவர்களின் உடல்கள் விபத்துப் பகுதியில் சிதறிய நிலையில் 10 பேரின் உடல்களும் 5 பைகள் அடங்கிய உடல் பாகங்களும் இரவு 10.30 மணிக்கு மீட்கப்பட்டதாக அவர் தெரிவித்தார்.

அவை கிள்ளான் தெங்கு அம்புவான் மருத்துவமனைக்கு அனுப்பப்பட்ட நிலையில் இன்று காலை அல்லது மதியம் சவப்பரிசோதனை முடியும் என்றும் ஹுசாய்ன் ஒமார் கான் கூறினார்.

 Tags
at aircraft crash site

Cockpit voice recorder retrieved


மலேசியா மடானி கொடிக்கு எரியூட்டப்பட்ட சம்பவம் ; போலீஸ் 18 புகார்களை பெற்றுள்ளது

ஷா ஆலாம், ஜூலை 24 – ஆறு மாநிலங்களுக்கான சட்டமன்ற தேர்தல் பரப்புரையை முன்னிட்டு, இம்மாதம் 20-ஆம் தேதி வரையில், சிலாங்கூரில் மலேசியா மடானி கொடியை கீழறுப்பு செய்தது தொடர்பில், 18 போலீஸ் புகார்கள் செய்யப்பட்டுள்ளன.

குறிப்பாக, குவாலா சிலாங்கூரில் ஏழு சம்பவங்களும், குவாலா லங்காடில் மூன்று சம்பவங்களும் பதிவுச் செய்யப்பட்ட வேளை ; காஜாங், சுங்கை பூலோ, தென் கிள்ளான், ஷா ஆலாம் ஆகிய பகுதிகளில் தலா இரு சம்பவங்களும் புகார் செய்யப்பட்டுள்ளதை, சிலாங்கூர் போலீஸ் தலைவர் டத்தோ ஹுசைன் ஒமார் கான் உறுதிப்படுத்தினார்.

குற்றவியல் சட்டத்தின் கீழ் அந்த புகார்கள் துல்லியமாக விசாரிக்கப்படும் வேளை ; இதுவரை கைது நடவடிக்கை எதுவும் செய்யப்படவில்லை என்பதையும் ஹுசைன் உறுதிப்படுத்தினார்.

அதுபோன்ற துரோகச் செயல்களை செய்பவர்களிடம் போலீஸ் ஒருபோதும் விட்டுக் கொடுக்கும் போக்கு கடைப்பிடிக்கப்படாது என்பதோடு, சம்பந்தப்பட்டவர்கள் யாராக இருந்தாலும் கைதுச் செய்ய போலீஸ் தயக்கம் காட்டாது என்றாரவர்.

தேர்தல் பரப்புரை நடவடிக்கைகளை சுமூகமான முறையிலும், ஆரோக்கியமான முறையிலும் மேற்கொள்ளுமாறும் ஹுசைன் அறிவுறுத்தினார்.

சிலாங்கூர், நெகிரி செம்பிலான், பினாங்கு, கெடா, திரங்கானு மற்றும் கிளந்தான் ஆகிய ஆறு மாநிலங்களுக்கான சட்டமன்ற தேர்தலுக்கான ஆகஸ்ட்டு மாதம் 12-ஆம் தேதி நடைபெறும் என தேர்தல் ஆணையம் இம்மாதம் ஐந்தாம் தேதி அறிவித்தது குறிப்பிடத்தக்கது.

 Tags
kain rentang Malaysia Madani

Polis terima 18 laporan khianat


உணவகத்தில் சுகாதாரமற்ற நடைமுறைகள் அம்பலம் ; உணவு பாதுகாப்பு மீதான அச்சத்தை தூண்டியுள்ளது

கோலாலம்பூர், ஆகஸ்ட்டு 16 – மாமாக் உணவகம் ஒன்றில், சுகாதாரமற்ற வேலை நடைமுறைகள் கடைப்பிடிக்கப்படும் காணொளி வைரலாகியுள்ளது.

அதனை தொடர்ந்து, இணையவாசிகள் பலர் உணவு பாதுகாப்பு குறித்த அச்சத்தை வெளிப்படுத்தி வருகின்றனர்.

குறிப்பாக, வாடிக்கையாளர்களுக்கு, மிகவும் அசுத்தமாக காணப்படும் போத்தல்களில், பழைய சோயா சாஸ் வழங்கப்படும் காணொளி பரவலாக பகிரப்பட்டு வருகிறது.

அந்த காணொளிகளில் ஒன்றில், சோயா போத்தல்கள் அசுத்தமாக காணப்படுவது குறித்து, பெண் ஒருவர் உணவக மேலாளரிடம் புகார் செய்யும் காட்சிகளும் இடம் பெற்றுள்ளன.

அப்பெண்ணை, உடனடியாக சுகாதார அமைச்சிடம் புகார் செய்யுமாறு இணையவாசிகள் வலியுறுத்தியுள்ள வேளை ;

மாமாக் உணவகங்கள் உணவு சுகாதாரத்தையும், சுற்றுப்புற தூய்மையையும் பேணுவதில்லை என்பதால் வெறும் காற்பந்தாட்டம் பார்க்கவும், தேனீர் அருந்தவுமே அங்கு செல்வது வழக்கம் என பலர் தொடர்ந்து பதிவிட்டு வருகின்றனர்.

 Tags
exposes

Mamak restaurant patron

sparks food safety concerns

unhygienic practices


கொலோசியம் அரங்கம் இவ்வளவு பழைமையானதா? – சுவரில் கிறுக்கிய சுற்றுப்பயணி மன்னிப்புக் கோரினான்

இத்தாலி, ரோம் நகரிலுள்ள, கொலோசியம் அரங்கம், ஏழு உலக அதியசங்களில் ஒன்றாகும்.

வரலாற்றுச் சிறப்பு மிகுந்த கொலோசியம் அரங்கின், தனித்துவமான கட்டட வடிவமைப்பை கண்டு திகைத்து போகாதவர்கள் இருக்க முடியாது.

எனினும், அண்மையில் அதன் சுவரில், ஆடவர் ஒருவர் சாவியைக் கொண்டு கிறுக்கும் காணொளி ஒன்று வைரலானதை தொடர்ந்து, கடும் கண்டனங்கள் எழுந்தன.

உலக பாரம்பரிய சின்னமாக திகழும் கொலோசியம் அரங்கின் தோற்றத்தை மாசுப்படுத்திய அவ்வாடவரின் செயலுக்கு, இத்தாலியர்கள் மட்டுமின்றி ஒட்டு மொத்த உலக மக்களும் எதிர்ப்பு தெரிவித்து வருகின்றனர்.

கொலோசியம் அரங்கின் சுவரில், தனது பெயரையும், காதலியின் பெயரையும் இணைத்து “Ivan + Hayley 23” என சாவியை கொண்டு கிறுக்கிய 27 வயது ஐவன் டிமிட்ரொவ் (Ivan Dimitrov) எனும் பிரிட்டன் ஆடவரை தற்போது இத்தாலி போலீசார் விசாரித்து வருகின்றனர்.

குற்றம் நிரூபிக்கப்பட்டால், ஐந்தாண்டுகள் வரையிலான சிறைத் தண்டனையும், 15 ஆயிரம் யூரோ வரையிலான அபராதமும் விதிக்கப்படலாம்.

இந்நிலையில், தனது அந்த செயலுக்காக மன்னிப்புக் கோரி ஐவன் மேயருக்கு கடிதம் எழுதியுள்ளார்.

“மனிதகுலத்தின் மரபை காட்டும் கொலோசியம் அரங்கத்தை சேதம் செய்ததற்கு என்னை மன்னித்துவிடுங்கள். அந்த அரங்கம் அவ்வளவு பழைமையானது என்பதையும், வரலாற்று சிறப்பு மிக்கது என்பதையும் இப்பொழுதுதான் உணர்கிறேன்” என ஐவன் தனது கடிதத்தில் குறிப்பிட்டுள்ளார்.

 Tags
Colosseum:

of arena's age'

on wall 'unaware

Tourist who carved


‘இல்லாத’ நிலத்தை விற்றதாக, துப்புரவு நிறுவனத்தின் இந்திய அதிகாரிக்கு எதிராக குற்றச்சாட்டு

மலாக்கா, அலோர் காஜாவில், கடந்தாண்டு மே மாதம், இல்லாத நிலத்தை, 60 ஆயிரத்து 661 ரிங்கிட்டுக்கு விற்றதாக, துப்புரவு நிறுவனத்தின் நிர்வாகி எஸ்.சிவசங்கருக்கு எதிராக ஆறு குற்றச்சாட்டுகள் சுமத்தப்பட்டன.

எனினும், அந்த 41 வயது ஆடவர் தமக்கு எதிரான அந்த குற்றச்சாட்டுகளை மறுத்து விசாரணை கோரினார்.

அலோர் காஜா மற்றும் ஜாசின் சுற்று வட்டாரப் பகுதிகளில், இல்லாத நிலத்தை விற்பதாக கூறி அறுவரை சிவசங்கர் ஏமாற்றியதாக இன்று அலோர் காஜா மாஜிஸ்திரேட் நீதிமன்றத்தில் குற்றம்சாட்டப்பட்டது.

அதனால், 36 வயதுக்கும் 53 வயதுக்கும் இடைப்பட்ட அந்த அறுவரும், கட்டம் கட்டமாக ஈராயிரம் ரிங்கிட் முதல் 33 ஆயிரத்து 120 ரிங்கிட் வரை பணத்தை செலுத்தியதாக கூறப்படுகிறது.

கடந்தாண்டு மே தொடங்கி இவ்வாண்டு மார்ச் வரையில் சிவசங்கர் அந்த குற்றத்தை புரிந்ததாகவும் நீதிமன்றத்தில் தெரிவிக்கப்பட்டது.

குற்றம் நிரூபிக்கப்பட்டால், பத்தாண்டுகள் சிறைத் தண்டனை, பிரம்படி, அபராதம் ஆகியவை விதிக்கப்படலாம்.

28 ஆயிரம் ரிங்கிட் உத்தரவாத் தொகையில் சிவசங்கரை இன்று விடுவிக்க நீதிமன்றம் அனுமதி வழங்கிய வேளை ; இவ்வழக்கு விசாரணை ஜூன் 23-ஆம் தேதி செவிமடுக்கப்படும்.

 Tags
accused

land lots

non-existent

of selling

of the company

The supervisor

was


மீண்டும் 10,000 பேரை வேலை நீக்கம் செய்கிறது மெட்டா நிறுவனம்

வாஷிங்டன், மார்ச் 15 – Facebook -கின் Meta நிறுவனம், மேலும் ஒரு சுற்றில், புதிதாக 10,000 பேரை வேலை நிறுத்தம் செய்யப் போவதாக அறிவித்திருக்கிறது.

இந்த முடிவு கடினமானது ; இதனால் திறமையான ஆர்வமுள்ள பல தொழிலாளர்களை இழக்க வேண்டியுள்ளது. ஆனால் இந்த முடிவு எடுப்பதை விட நிறுவனத்துக்கு வேறு தேர்வு இல்லையென Meta நிறுவன தலைமை செயல்முறை அதிகாரி Mark Zuckerberg தெரிவித்தார்.

இந்த வேலை நிறுத்த முடிவால் முதலில் பாதிக்கப்படுபவர்களாக, ஆட்களை வேலைக்கு சேர்க்கும் பிரிவைச் சேர்ந்தவர்களாக இருப்பர். அடுத்துவரும் மாதங்களில் தொழில்நுட்ப – வர்த்தக பிரிவுகளைச் சேர்ந்தவர்கள் வேலை இழப்பார்கள் என Meta நிறுவனம் கூறியுள்ளது.

 Tags
10000 jobs

in new round

Meta axes

of cuts


நாட்டிற்குள் நுழையும் பயணிகளை திரும்ப அனுப்பும் நடைமுறை ; இனி சம்பந்தப்பட்ட விமான நிறுவனங்களே கையாள வேண்டும், மூன்றாம் தரப்பினர் தலையிட முடியாது

மலேசியாவுக்குள் நுழைய அனுமதி மறுக்கப்படும் பயணிகளை இனி சம்பந்தப்பட்ட விமான சேவை நிறுவனங்களே நிர்வகிக்க வேண்டும்.

மூன்றாம் தரப்பினர் இனி அதில் தலையிட தேவையில்லை என அரசாங்கம் முடிவுச் செய்துள்ளதாக, உள்துறை அமைச்சர் சைபுடின் நசுத்தியோன் தெரிவித்தார்.

அனைத்துலக சிவில் ஏவியேஷன் அமைப்பின் விதிகள் மற்றும் மலேசியாவின் குடிநுழைவுச் சட்டத்திற்கு ஏற்ப அம்முடிவு எடுக்கப்பட்டுள்ளதாக அமைச்சர் சொன்னார்.

எனவே, பயணி ஒருவர் ஒரு இடத்திலிருந்து புறப்படும்போது, போர்டிங் பாஸ் அல்லது பயண அனுமதியை வழங்குவதற்கு முன், அவரிடம் திரும்பி செல்வதற்கான டிக்கெட் இருக்கிறதா என்பதை உறுதிப்படுத்த வேண்டிய பொறுப்பு சம்பந்தப்பட்ட விமான நிறுவனத்திற்கு உள்ளது.

ஒரு நாட்டிற்கள் நுழைய அனுமதி மறுக்கப்படும் பயணிகளுக்கு தேவையான அனைத்து வசதிகளையும் ஏற்படுத்தி தந்து, அவர்களை திரும்ப அனுப்பும் பொறுப்பு விமான நிறுவனத்தை சார்ந்தது என சட்டம் கூறுகிறது.

எனவே, அந்த பொறுப்பை திரும்ப விமான நிறுவனங்களிடமே ஒப்படைக்க அமைச்சரவை இன்று ஒப்புதல் வழங்கியதை, சைபுடன் சுட்டிக் காட்டினார்.

தற்சமயம், நாட்டிற்குள் நுழைய அனுமதி மறுக்கப்படும் பயணிகளை, Monocircle எனும் நிறுவனம் ஒன்று நிர்வகித்து வருகிறது.

இவ்வண்டு, ஜனவரி தொடங்கி ஜூன் வரையில், கோலாலம்பூர் அனைத்துலக விமான நிலையம் வாயிலாக 39 லட்சத்து 84 ஆயிரத்து 823 பயணிகள் மலேசியாவிற்கு நுழைந்த வேளை ; பல்வேறு காரணங்களுக்காக 14 ஆயிரத்து 977 பேர், திரும்ப அனுப்பப்பட்டனர்.

அவ்வாறு திரும்ப அனுப்பப்பட்டவர்களில் அதிகமானோர் வங்காளதேசம், பாகிஸ்தான் மற்றும் இந்தியாவைச் சேர்ந்தவர்கள் ஆவர்.

 Tags
'Airlines must manage

no more 3rd party'

travellers

turned-away


முஹிடின் நாளை குற்றம் சாட்டப்படுவார்

புத்ராஜெயா, மார்ச் 9 – பெரிக்காத்தான் நெஷனல் கூட்டணியின் தலைவர் டான் ஶ்ரீ முஹிடின் யாசின் நாளை வெள்ளிக்கிழமை, கோலாலம்பூர் நீதிமன்றத்தில் குற்றம் சாட்டப்படுவார்.

MACC -மலேசிய ஊழல் தடுப்பு ஆணையத்தின் தலைவர் Tan Sri Azam Baki அதனை உறுதிப்படுத்தினார்.

முன்னதாக, இன்று காலை மணி 11.00 அளவில், பெர்சாத்து கட்சியின் தலைவரும், Pagoh நாடாளுமன்ற உறுப்பினருமான டான் ஶ்ரீ முஹிடின் யாசின் புத்ராஜெயாவில் உள்ள மலேசிய ஊழல் தடுப்பு ஆணையத்திற்கு வாக்குமூலம் அளிக்க வந்திருந்தார்.

Jana Wibawa திட்டத்தின் அரசாங்க நிதி தவறாக பயன்படுத்தப்பட்டது தொடர்பான விசாரணைக்காக , MACC முஹிடினை அழைத்திருந்ததாக நம்பப்படுகிறது.

 Tags
Muhyiddin

tomorrow

will be charged


மாலத்தீவிலிருந்து பெங்களூர் வந்தடைந்த விமானத்தின் கழிவறையில் ரூ1.8 கோடி தங்கம்

பெங்களூரு, அக 18 – மாலத் தீவிலிருந்து பெங்களூரு அனைத்துலக விமான நிலயம் வந்தடைந்த இண்டிகோ (IndiGo) விமானத்தின் கழிவறையில் ரூ 1 3/4 கோடி மதிப்புள்ள தங்கம் இருப்பது கைப்பற்றப்பட்டது. மூன்று கிலோவுக்கும் மேல் அந்த தங்கம் இருந்தாக அதிகாரிகள் தெரிவித்தனர். மாலத்தீவிலிருந்து கடத்தி வந்த தங்கத்தினால் பிடிபட்டு விடுவோம் என அஞ்சிய விமானப் பயணி அந்த நகையை கழிவறையிலேயே வீசிவிட்டு சென்றிருக்கலாம் என சந்தேகிக்கப்படுவதாக அதிகாரிகள் தெரிவித்தனர். இது தொடர்பாக தொடர்ந்து தீவிர விசாரணை நடத்தப்படுவதாக இந்திய உள்நாட்டு வருவாய்துறை அதிகாரிகள் தெரிவித்தனர்.

 Tags
found in

Gold pieces

plane toilet

worth 1.8cr


அடுக்ககத்தின்  12 மாடியிலிருந்து  கீழே விழுந்து  இளம் பெண்  மரணம்

கோலாலம்பூர், ஆக 30 -ஸ்தாப்பாக்கிலுள்ள அடுக்ககத்தின் 12 ஆவது மாடியிலிருந்து 14 வயது இளம் பெண் கீழே விழுந்து மரணம் அடைந்தார். நேற்றிரவு மணி 8.20 அளவில் அந்த துயரச் சம்பவம் நிகழ்ந்ததாக வங்சா மாஜூ ஓ.சி.பி.டி Ashari Abu Samah தெரிவித்தார். வெளிநாட்டைச் சேர்ந்த அந்த இளம் பெண் புளோக் பி அடுக்ககத்திலிருந்து கீழே குதித்ததாகவும் தலையில் ஏற்பட்ட காயத்தினால் சம்பவம் நிகழ்ந்த இடத்திலேயே அந்த பெண் இறந்ததாக Ashari கூறினார். கடந்த எட்டு ஆண்டு காலமாக அந்த இளம்பெண் தமது தாயார் மற்றும் சகோதரியுடன் இங்கு இருந்து வந்தார். அவரது தந்தை தற்போது வங்காளதேசத்தில் இருந்து வருகிறார். அந்த அடுக்ககத்தின் பல்கானியிலிருந்து அப்பெண் குதித்துள்ளார் என்பதோடு அவரது மரணத்தில் எந்தவொரு சூதும் இல்லையென Ashari கூறினார்.

 Tags
in fall from 12th floor

of Setapak condo

Teenager dies


மனித வள  அமைச்சர்  சிவக்குமாரின் கீழ் வேலை செய்த ஒப்பந்த கால 5 அதிகாரிகள்  நீக்கம்

கோலாலம்பூர், மே 4 – மனித வள அமைச்சர் வி.சிவக்குமாரின் கீழ் வேலை செய்துவந்த ஒப்பந்தகால ஐந்து அதிகாரிகள் நீக்கப்பட்டனர் என அந்த அமைச்சுக்கு நெருக்கமான தகவல்கள் தெரிவித்தன. மற்றொரு அதிகாரி மனித வள அமைச்சிலிருந்து ஜே.பி.ஏ எனப்படும் பொதுச் சேவைத் துறைக்கு மாற்றப்பட்டதாகவும் அந்த தகவல்கள் கூறின. அந்நிய தொழிலாளர்கள் தருவிப்பது தொடர்பான கடந்த மாதம் சிவக்குமாரின் இரண்டு அதிகாரிகளை விசாரணைக்காக கைது செய்த எம்.ஏ.சி.சி நான்கு நாட்கள் தடுத்து வைத்திருந்த பின்னர் அவர்களை விடுவித்தது

 Tags
5 of

fired

officers

Says source

Sivakumar's


கண் கண்ணாடியை திருடிய அரசியல் கட்சித் தலைவர் ; வசமாக சிக்கினார்

ஒஸ்லோ, ஜூலை 27 – நோர்வே விமான நிலையத்தில், டிசைனர் சன்கிளாஸ்கள் அல்லது கண் கண்ணாடிகளை திருடிய போது கையும் களவுமாக பிடிப்பட்ட, அந்நாட்டு இடதுசாரி கட்சியின் தலைவர் பிஜோர்னர் மோக்ஸ்னெஸ் (Bjornar Moxnes), கடந்த திங்கட்கிழமை பதவி விலகினார்.

நேர்வே ரெட் கட்சியின் தலைவரும், நாடாளுமன்றத்தில் எட்டு இடங்களை வைத்திருப்பவருமான, Moxnes, ஜூன் 16-ஆம் தேதி, விமான நிலையத்தின், தீர்வையற்ற வாணிப பகுதியிலுள்ள, கடை ஒன்றிலிருந்து, பிரபல Hugo Boss முத்திரையைக் கொண்ட கண் கண்ணாடியை திருடும் காட்சிகள் அங்கிருந்த CCTV இரகசிய கண்காபிப்பு காமிராவில் பதிவாகியுள்ளது.

அந்த வீடியோ வைரலானதை அடுத்து, இம்மாத தொடக்கத்தில் Moxnes மருத்துவ விடுப்புக்கு சென்று விட்டார்.

எனினும், அந்த விடுப்பு முடிந்து திரும்புவதற்கு ஒரு நாளுக்கு முன்னர், கடந்த திங்கட்கிழமை, கண் கண்ணாடியை திருடியதை Moxnes பகிரங்கமாக ஒப்புக் கொண்டதோடு, பதவி விலகுவதாகவும் அறிவித்தார்.

“நீங்கள் எப்படி அப்படி ஒரு முட்டாள்தனமான செயலை புரிந்தீர்கள்” என பலர் என்னிடம் கேட்கிறார்கள்.

“கடந்த சில வாரங்களாக, எனக்கு நானே அந்த கேள்வியை மீண்டும் மீண்டும் பலமுறை கேட்டுக் கொண்டேன். ஆனால் அதற்கு போதுமான விளக்கம் எதுவும் என்னிடம் இல்லை” என Moxnes தனது முகநூல் பதிவில் குறிப்பிட்டுள்ளார்.

அதனால், கடந்த 11 ஆண்டுகளாக ரெட் கட்சியின் தலைவராக பதவி வகித்து வந்த மோக்ஸ்னெஸ்சுக்கு பதிலாக, மேரி ஸ்னேவ் மார்டினுசென் என்பவர் அப்பதவிக்கு நியமிக்கப்பட்டுள்ளார்.

இந்நிலையில், திருட்டையும் அதனை மோக்ஸ்னெஸ் கையாண்ட விதத்தையும் மார்டினுசென் சாடினார். ஆரம்பத்திலிருந்தே வழக்கை பற்றிய உண்மையான நிலவரங்களை மோக்ஸ்னெஸ் வெளியிட தவறிவிட்டதாகவும் அவர் சொன்னார்.

 Tags
After Video Of Him Stealing Hugo Boss Sunglasses Goes Viral

Norway Leader Resigns


டாக்காவில் வங்கதேச  தமிழ் சங்கத்தின் பொங்கல்  விழா   கோலாலகலமாக  நடைபெற்றது

டாக்கா, மார்ச் 6 – வங்கதேசத் தலைநகர் டாக்காவில் இவ்வாண்டு பொங்கல் விழா அண்மையில் வங்கதேச தமிழ் தமிழ் சங்கத்தின் சார்பாக கொண்டாடப்பட்டது. மரபார்ந்த அரிசி மாவுக்கோல வரவேற்பில் இருந்து, தமிழ் மண்ணின் கலை வடிவங்களை வெளிப்படுத்தும் நிகழ்வுகளோடு நிகழ்ச்சி நடைபெற்றது. சிறப்பு விருந்தினராக வங்கதேசத்துக்கான இந்திய தூதுவர், திரு. பிரணாய் வர்மா கலந்து கொண்டார்.

கும்மியாட்டம், கரகாட்டம், புலியாட்டம், தற்காப்பு கலை மற்றும் பல்வேறு தமிழ் ஆளுமைகளின் வேடமணிந்த குழந்தைகளின் நிகழ்ச்சிகள் நடைபெற்றன. 16 வகையான பதார்த்தங்களோடு வாழையிலை விருந்தோம்பலும், பல்வேறு போட்டிகளில் வென்ற குழந்தைகள், பெரியவர்களுக்கு பரிசுகளும் வழங்கப்பட்டன.முறைப்படியான தேர்தல் நடத்தப்பட்டு புதிய நிர்வாகிகளும் பொறுப்பெற்றுக் கொண்டனர். தமிழ் மற்றும் பல்வேறு

சமூகத்தை சார்ந்த 600 க்கும் மேற்பட்ட விருந்தினர்களும் விழாவில் பங்கேற்றனர்.

 Tags
bangladesh

organised by

Ponggal Villa

tamil Sanggam